ישיבת מליאה, כנסת 25, פרוטוקול מספר 107, 2023-10-23 00:00

אמיר אוחנה: חברי הכנסת, אני פותח את ישיבת הכנסת

אמיר אוחנה:  היום יום שני, ח' בחשוון התשפ"ד, 23 באוקטובר 2023

אמיר אוחנה:  הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחו היום על שולחן הכנסת –      הצעות חוק לדיון מוקדם – החל בהצעת חוק פ/4021/25 וכלה בהצעת חוק פ/4031/25: הצעת חוק ביטוח בריאות ממלכתי (תיקון – מנגנון להעברת כספים מקופות החולים למגן דוד אדום), התשפ"ד–2023, מאת חבר הכנסת ארז מלול; הצעת חוק שוויון זכויות לאנשים עם מוגבלות (תיקון – מוקד להנגשת שירותים), התשפ"ד–2023, מאת חברת הכנסת חוה אתי עטייה; הצעת חוק הרשות הלאומית לתרבות ולשפה המרוקאית יהודית, התשפ"ד–2023, מאת חברת הכנסת נעמה לזימי; הצעת חוק הגנת השכר (תיקון – פטור מדמי טיפול מקצועי-ארגוני), התשפ"ד–2023, מאת חבר הכנסת אוהד טל; הצעת חוק דמי מחלה עבור מלווה בן משפחה לבדיקה רפואית (תיקוני חקיקה), התשפ"ד–2023, מאת חבר הכנסת אברהם בצלאל; הצעת חוק האזרחים הוותיקים (תיקון – חניה חינם לאזרח ותיק שמלאו לו 75 שנים), התשפ"ד–2023, מאת חבר הכנסת אברהם בצלאל; הצעת חוק הרשויות המקומיות (יועצת לקידום מעמד האישה) (תיקון – תפקיד וסמכויות), התשפ"ד–2023, מאת חברת הכנסת פנינה תמנו; הצעת חוק דמי הבראה, התשפ"ד–2023, מאת חבר הכנסת ניסים ואטורי; הצעת חוק פיצויי פיטורים (תיקון – התפטרות בזמן מלחמת חרבות ברזל) (הוראת שעה), התשפ"ד–2023, מאת חברת הכנסת שרן מרים השכל; הצעת חוק התגמולים לבני משפחה של נעדרים, חטופים או שבויים, התשפ"ד–2023, מאת חברי הכנסת ישראל אייכלר, אלון שוסטר, מיכאל מרדכי ביטון, נעמה לזימי, אופיר כץ, אפרת רייטן מרום, ארז מלול, צביקה פוגל, אריאל קלנר, מירב בן ארי, ינון אזולאי, זאב אלקין, יונתן מישרקי, בועז ביסמוט, משה סעדה, דן אילוז, ניסים ואטורי, סימון מושיאשוילי, חנוך דב מלביצקי, שלום דנינו, מרב מיכאלי, גלעד קריב, יאיר לפיד, מאיר כהן, קארין אלהרר, מירב כהן, אלעזר שטרן, מיקי לוי, רם בן ברק, יואב סגלוביץ', בועז טופורובסקי, מיכל שיר סגמן, עידן רול, יוראי להב הרצנו, ולדימיר בליאק, רון כץ, משה גפני, יעקב אשר, אליהו ברוכי, משה רוט, עמית הלוי, טלי גוטליב, אברהם בצלאל, לימור סון הר מלך, יצחק קרויזר, יצחק פינדרוס, אלמוג כהן, אביגדור ליברמן, עודד פורר, יבגני סובה, שרון ניר, יוליה מלינובסקי, חמד עמאר, שמחה רוטמן, יולי יואל אדלשטיין, קטי קטרין שטרית, יוסף טייב, פנינה תמנו, מתן כהנא, אורית פרקש הכהן, שרן מרים השכל, אלי דלל, מטי צרפתי הרכבי, טטיאנה מזרסקי, יסמין פרידמן, דבי ביטון, משה טור פז, סימון דוידסון, נאור שירי, שלי טל מירון, ירון לוי, ששון ששי גואטה, אליהו רביבו, משה פסל, גלית דיסטל אטבריאן, צגה מלקו, אושר שקלים, חוה אתי עטייה, דוד ביטן, דני דנון, אוהד טל, צבי ידידיה סוכות ומשה סולומון; הצעת חוק הרשויות המקומיות (בחירות) (תיקון מס' 53) (תיקון – ביטול החוק), התשפ"ד–2023, מאת חברי הכנסת נאור שירי, מאיר כהן

דן מרזוק:       לקריאה ראשונה, מטעם הממשלה: הצעת חוק-יסוד: המדינה (הוראת שעה לעניין חוק התקציב לשנת 2024 – חרבות ברזל); הצעת חוק הארכת תקופות ודחיית מועדים (הוראת שעה – חרבות ברזל) (אישורים רגולטוריים, עיצומים כספיים ובדיקות מיתקני גז), התשפ"ד–2023; הצעת חוק המקרקעין (תיקון מס' 38) (הרחבת בנייה לשם הקמת מרחב מוגן בבית מורכב), התשפ"ד–2023

דן מרזוק:      תקנות שעת חירום (חרבות ברזל) (מניעת פגיעת גוף שידורים זר בביטחון המדינה), התשפ"ד–2023

דן מרזוק:       החלטת ועדת הפנים והגנת הסביבה בעניין פיצול הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023

דן מרזוק:  תודה

אמיר אוחנה: תודה למזכיר הכנסת

אמיר אוחנה: [נספחות

אמיר אוחנה: ]     

אמיר אוחנה: חברי הכנסת, הנושא הראשון על סדר-היום: החלטת ועדת הפנים והגנת הסביבה בעניין פיצול הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023

אמיר אוחנה:  אני מזמין את יושב-ראש ועדת הפנים והגנת הסביבה, חבר הכנסת יעקב אשר, להציג את החלטת הוועדה

והגנת הסביבה): אדוני היושב-ראש, חבריי חברי הכנסת, בטרם אציג את הצעת החוק לפיצול, אני רוצה לומר לך ולחברי הכנסת: הימים הקשים שאנחנו נמצאים בהם, עם הכאב הגדול על הנופלים, הפציעות של הפצועים והדאגה הבלתי-נתפסת לחטופים ולנעדרים, אלה ימים שצריך בהם הרבה זכויות, אלה ימים שצריך לעורר בהם רחמים ובאמת להסתכל על הדברים שמאחדים אותנו ומייחדים אותנו כעם

והגנת הסביבה):   הסבל הזה שאנשים עוברים הוא בגלל דבר אחד: בגלל שהם יהודים ושהם חלק מהעם הנבחר

והגנת הסביבה):  וביחד איתם אנשים שחיים איתנו כאן, אפילו שאינם יהודים, גם נפגעים וגם נענשים בגיננו

והגנת הסביבה):       אני רוצה לספר לך, אדוני היושב-ראש, שעל פי קריאתם של גדולי התורה נערכה היום תפילת ענק של למעלה מחצי מיליון ילדים וילדות בו-זמנית

והגנת הסביבה):  באותו זמן, בשידור חי, הם פתחו ביחד ספרי תהילים ושפכו דמעות למען עם ישראל

והגנת הסביבה):  גם עכשיו, בשעה הזאת, נערכת תפילת ילדים המונית בארצות הברית של אמריקה, עשרות ומאות אלפי ילדים שמתפללים

והגנת הסביבה):  אנחנו יודעים, וידועה הגמרא שאומרת: "אמר ריש לקיש משום רבי יהודה נשיאה אין העולם מתקיים אלא בשביל הבל פיהם תינוקות של בית רבן"

והגנת הסביבה):  הגמרא מסבירה שהכוח של ילדים חזק יותר מכל אדם אחר, והסיבה היא שלילדים יש טהרה מיוחדת, משהו שיש רק לילד, תמימות, והכוח הזה הוא נשק רב-עוצמה

והגנת הסביבה):  ואין לנו לא אלא להצטרף לתפילה: "אחינו כל בית ישראל הנתונים בצרה ובשביה, העומדים בין בים ובין ביבשה, המקום ירחם עליהם ויוציאם מצרה לרווחה, ומאפלה לאורה ומשעבוד לגאולה, השתא בעגלא ובזמן קריב ונאמר אמן"

אמיר אוחנה: אמן

והגנת הסביבה): מכובדי היושב-ראש, נדונה אצלנו הצעת חוק שאושרה כאן בשבוע שעבר בנושא דחיית הבחירות

והגנת הסביבה):  לצערנו הרב, עקב המצב הדיונים בוועדה מאוד העמיקו בכלל הנושאים, ולא רק בשינוי התאריך, כי שינוי התאריך טומן בחובו הרבה מאוד דברים שצריך לפתור באמצעות חקיקה, באמצעות נהלים, ואנחנו לא מתכוונים להעביר את הצעת החוק הזאת סתם כך

והגנת הסביבה):      לכן, ההצעה מורכבת מכמה חלקים, ואנחנו מבקשים לפצל

והגנת הסביבה):  בסעיף 3 מוצע ליצור רצף בין תקופות הבחירות – קודם כול מדובר על התאריך, ואת זה אני אסביר, בעזרת השם, כשהפיצול יעבור, ונגיע אט-אט, בדיון הזה עוד, גם לאישור החוק עצמו

והגנת הסביבה):  בסעיף 3 מוצע ליצור רצף בין תקופות הבחירות

והגנת הסביבה):  יש את סעיף 1 על זמן הבחירות ויש את סעיף 2

והגנת הסביבה):      בעת הכנת הצעת החוק לקריאה השנייה והשלישית עלה כי יש הרבה מאוד נושאים נלווים, חיוניים ודחופים לחקיקה ולהחלטה, אבל צריך עבודה קצרה נוספת להשלמתם

והגנת הסביבה):  אנחנו נמצאים בשיח מול כל משרדי הממשלה הרלוונטיים

והגנת הסביבה):  כדי לאפשר את המשך הדיון בנושאים האלה ללא צורך בהתחלה מחדש של תהליך החקיקה, ועל מנת שלא לעכב את הקביעה העקרונית – קודם כול שידעו עקרונית שדוחים את מועד הבחירות – מציעה ועדת הפנים והגנת הסביבה לפצל את סעיף 3 מהצעת החוק, כך שבשלב זה הוא לא ייכלל בהצעה – כחלק מההצעה – שתובא בפני הכנסת לקריאה השנייה והשלישית

והגנת הסביבה):       אני אוסיף כאן מה שאמרתי בוועדה: עד תחילת השבוע הבא, עד יום שני, בעזרת השם, אנחנו נבוא עם שאר החקיקה, שתטפל במגוון רחב של נושאים שקשורים לדחיית הבחירות; הרבה מאוד נושאים שאני ארחיב עליהם כשאני אעלה להציג את החוק בעוד שעה קלה

והגנת הסביבה):  אני מבקש מהכנסת לאשר את זה

והגנת הסביבה):  תודה רבה, אדוני

אמיר אוחנה: אני מודה ליושב-ראש ועדת הפנים והגנת הסביבה

אמיר אוחנה:  נעבור כעת לדיון האישי

אמיר אוחנה:  אקרא בשמות האנשים שנרשמו לדיבור: חבר הכנסת דני דנון – אינו נוכח; חברת הכנסת מירב בן ארי – אינה נוכחת; חברת הכנסת מרב מיכאלי – אינה נוכחת; חבר הכנסת עידן רול – אינו נוכח; חבר הכנסת חמד עמאר – אינו נוכח; חברת הכנסת עאידה תומא סלימאן – אינה נוכחת; חבר הכנסת ארז מלול – אינו נוכח

אמיר אוחנה:  חבר הכנסת עמית הלוי, בבקשה

אמיר אוחנה:  עד שלוש דקות לרשותך, אדוני, בבקשה

עמית הלוי: תודה

עמית הלוי:  אדוני היושב-ראש, בעיקר ראש הממשלה, שר הביטחון וכל חברי הקבינט והממשלה, אמנת ז'נבה הרביעית 1949, סעיף 28: נוכחותו של אדם מוגן "לא תשמש עילה לחיסון נקודות או שטחים מסוימים בפני פעולות צבאיות"

עמית הלוי:  הכלל הברור הזה נכתב אחרי המלחמה ההיא, מלחמה שבה הגרמנים השתמשו במגינים אנושיים, בנשים ובילדים, לחפות על תעשיית הנשק הגרמנית, על המפקדות ואמצעי הלחימה, בדיוק כמו שעושים בעזה הצאצאים הרוחניים שלהם, הנאצים של תנועת האחים המוסלמים, הנאצים של החמאס

עמית הלוי:       את הכללים הללו של אמנות ז'נבה, של תקנות האג, כתבו טרומן וצ'רצ'יל, שנהגו בדיוק כך: השמידו והפציצו את ערי גרמניה הנאצית גם במחיר של מאות אלפי אזרחים, קשישים, נשים וילדים

עמית הלוי:  מאות מפציצים, אדוני היושב-ראש, המטירו אלפי פצצות בבת אחת בכל עיר

עמית הלוי:  זאת הייתה הפרופורציונליות המוזכרת בדיני המלחמה; פרופורציונליות התואמת את עוצמת הרוע הנאצי

עמית הלוי:       אני פונה כאן, אדוני שר המשפטים, השר דודי אמסלם, חברי הקבינט והממשלה כולה: אנחנו שבועיים אחרי שרפת התינוקות שלנו, אחרי אונס הנשים שלנו, אחרי עריפת הראשים של חיילינו, והחבורה הנאצית הזאת חיה בעיר תחתית, אדוני היושב-ראש, מלאה טילים, מלאה דלק, מים, אוכל וחשמל

עמית הלוי:  ומאתמול האספקה הזו גם מתחדשת

עמית הלוי:  עד מתי? ועל מי אנחנו מדברים? על 30,000 מחבלים, על 300,000 שתומכים בהם, בפעולות המלחמה להשמדת ישראל באופן ישיר, ועל כל השאר שצוהלים, מחלקים ממתקים אחרי כל טבח

עמית הלוי:  הצביעו עבורם ב-2006, תמכו בהם לאורך כל השנים

עמית הלוי:  יש פה מישהו שמעז להגדיר אותם כ-peaceful civilians, כמו שמצוין באמנות, אזרחים שלווים? עליהם אתם מגינים, חבריי השרים, בניגוד לאמנה, בניגוד למשפט הבין-לאומי? הנשיא ביידן, President Biden, we, אנחנו, we need to explain it to you? למי? לארצות הברית של אמריקה אנחנו צריכים לתת הסברים? אמריקה, שעמדה בראש המערב ונהגה בדיוק כך בעיראק ובאפגניסטן? במלחמה העולמית בטרור היא הרגה באופן משוער כמעט 40,000 ילדים, החריבה שתי מדינות ענקיות – לאמריקה צריך להסביר? לממשיכים של טרומן וצ'רצ'יל?     חבריי השרים, טרומן וצ'רצ'יל היו מכניסים משאיות סיוע? הם לא היו מפציצים את הבונקרים? אני אומר, אדוני יושב-ראש הכנסת, מזלנו שטרומן וצ'רצ'יל היו שם

עמית הלוי:  הרי אם הם היו נוהגים אז כמו שדורשים מאיתנו מנהיגי המערב היום, באמות המידה המעוותות הללו, היטלר היה שולט באירופה עד היום – עד היום

עמית הלוי:       "ה' צדיק יבחן ורשע ואֹהֵב חמס שנאה נפשו, ימטֵר על רשעים פחים, אש וגפרית, ורוח זלעפות מנת כוסם"

עמית הלוי:  אדוני ראש הממשלה, אש וגופרית אנחנו חייבים להמטיר על עזה וחאן יונס לפני שחייל אחד נכנס פנימה ונלחם עם התלמידים של חאג' אמין אל-חוסייני, של חסן אל-בנא, של יאסר ערפאת או אחמד יאסין

עמית הלוי:  זה המבחן שלנו

עמית הלוי:  "ה' צדיק יבחן" – זה המבחן המוסרי שלנו, זו החובה המוסרית שלנו לחיילינו, לאימהות שלהם, לילדים שלהם; זו חובתנו למצפון שלנו, למצפון של התרבות האנושית, וזה חייב לקרות כאן ועכשיו

עמית הלוי:  תודה

אמיר אוחנה: תודה לחבר הכנסת הלוי

אמיר אוחנה:  ביקש חבר הכנסת חוג'יראת, אבל אני לא רואה אותו

אמיר אוחנה:  אם כך, חבר הכנסת איימן עודה

אמיר אוחנה:  בבקשה

איימן עודה: כבוד היושב-ראש, עמיתיי חברי הכנסת וחברות הכנסת, "אין סימטריה בין ילד ישראלי לילד עזתי", כך צעקה חברת הכנסת מירב בן ארי בדיון המליאה - - -     

עמית הלוי: נכון

טלי גוטליב: בשעת מלחמה זה מה שאנחנו רוצים לשמוע

איימן עודה: כאשר עשרות ומאות ילדים נהרגים מדי יום בעזה, לא צריך לחפש סימטריה

איימן עודה:  כל אדם מוסרי חייב לדרוש שההרג ייפסק

איימן עודה:  התינוק העזתי הוא לא התינוק הטוב בעולם - -     

טלי גוטליב: תחזיר לנו את החטופים - - -     

איימן עודה: - - אבל אין תינוק אחד בעולם כולו שהוא יותר טוב מהתינוק העזתי, כי אין תינוק יותר טוב או רע מתינוק אחר בעולם הזה

עמית הלוי: יש, יש

טלי גוטליב: תוציאו אותו - - -     

עודד פורר: החברים שלך הם אלה שמחזיקים את התינוקות האלה, החברים שלך - - -     

איימן עודה: באולפן שישי הציע נדב ארגמן שמדד ההצלחה יהיה, ואני מצטט: שלא האימא היהודייה היא זו שתבכה

איימן עודה:  ומי אני, האזרח הערבי במדינה, צריך להעדיף שתבכה, האימא הערבייה או היהודייה?     

טלי גוטליב: - - -  הוא מדבר על הצבא שלנו - - - לך הביתה כבר

טלי גוטליב:  תומך טרור בכנסת מדבר - - - תומך טרור בעת לחימה

איימן עודה: אני מסרב לשאלה

איימן עודה:  אימא היא אימא וילד הוא ילד

טלי גוטליב: בוא תראה את - - - ששרפתם, הילדים ששרפתם

אמיר אוחנה: חברת הכנסת גוטליב

איימן עודה: התפקיד שלנו, נציגי הציבור, הוא להבטיח שילדים בישראל ובעזה יחיו חיים טובים, שאף אם לא תקבור את בנה

איימן עודה:  אסור לנו בתכלית האיסור לוותר על החזון הזה

טלי גוטליב: תחזיר את החטופים שלנו כבר

איימן עודה: בוועדת המדע נחשפנו למידע הבא: 85% מארכיון המדינה סגור בפני הציבור, 99

איימן עודה: 6% מארכיון צה"ל סגור בפני הציבור, 100% מארכיון המוסד והשב"כ סגור בפני הציבור

איימן עודה:  למה הממסד מסתיר את האמת מהציבור היהודי ומכל האזרחים?      

טלי גוטליב: איפה הכסף שאתה העברת לרשות הפלסטינית בימי שישי? תסתתר מאחורי החסינות שלך - - - כסף לרש"פ

איימן עודה: התקשורת משתפת פעולה עם הגישה הזו של הסתרת האמת מהציבור היהודי

איימן עודה:  אלי המלחמה של ממשלת נתניהו מוכנים לשפוך את דמם של ילדי עזה כשם שהם מוכנים להפקיר את אזרחי המדינה, ביניהם 30 ילדים ישראלים בשבי בעזה, והיכן התקשורת?      

טלי גוטליב: זה פושע מלחמה, אדוני היו"ר, זה סיוע לאויב בעת מלחמה - - -     

אמיר אוחנה: חברת הכנסת גוטליב, את רשומה לרשות דיבור, את רשומה

טלי גוטליב: אני לא יכולה לשמוע את זה, איפה הכבוד של החיילים שלי?     

איימן עודה: אני לא מצליח לדבר

אמיר אוחנה: חברת הכנסת גוטליב, די

אמיר אוחנה:  את רשומה לרשות דיבור, תאמרי את דברייך

טלי גוטליב: מה אני צריכה רשות דיבור? שילך

איימן עודה: אני מבקש לתת לי, בבקשה

טלי גוטליב: מסייע לאויב בעת מלחמה

אמיר אוחנה: די, די

איימן עודה: לציבור מגיע לדעת את האמת, את כל האמת

איימן עודה:  בשבועיים האחרונים המחיר של נקמה חסרת מעצורים הוא 1,873 ילדים מתים בעזה

טלי גוטליב: תוציאו את הבן אדם הזה - - -  תחזיר את החטופים

איימן עודה: המחיר של חיסול תהליך השלום בחמש, עשר, השנים האחרונות הוא מעל 12,000 פלסטינים וישראלים מתים

איימן עודה:  עד מתי נשלם מחיר דמים לאלי המלחמה? עד שנפנים שחיי אדם באשר הוא אדם – ישראלי כפלסטיני – הם ערך עליון;      

טלי גוטליב: - - - אצל החמאס

טלי גוטליב:  עבר הזמן, עבר הזמן, אדוני היו"ר, שילך כבר

איימן עודה: עד שנפנים ששבעה מיליון יהודים ושבעה מיליון פלסטינים לא יעברו לשום מקום, כי זה ביתם וזו מולדתם

איימן עודה:  אז – ורק אז – "לא ישא גוי אל גוי חרב ולא ילמדו עוד מלחמה" חייבים לבנות אופק מדיני שיממש את פתרון שתי המדינות

טלי גוטליב: עבר הזמן, עבר הזמן

טלי גוטליב:  אדוני, עבר הזמן

טלי גוטליב:  תורידו אותו, תורידו אותו כבר

איימן עודה: רק זה יביא שלום וביטחון לכולם

אמיר אוחנה:   תודה

אמיר אוחנה:  חבר הכנסת אחמד טיבי – אינו נוכח; חבר הכנסת יוסף עטאונה – מוותר

איימן עודה: אני מבקש, כבוד היושב-ראש, היא לא יכולה להמשיך כך

איימן עודה:  זה לא יכול להיות

איימן עודה:  זה לא אפשרי

טלי גוטליב: אל תקרא לי, אל תשים את השם שלי בפה שלך

קריאה: אתה לא יכול להמשיך כך

איימן עודה: על אפכם ועל חמתכם

טלי גוטליב: אנחנו נראה

טלי גוטליב:  אנחנו נראה, איימן עודה

אמיר אוחנה: חבר הכנסת ווליד טאהא – אינו נוכח

אמיר אוחנה:  חבר הכנסת גלעד קריב

אמיר אוחנה:  בבקשה, עד שלוש דקות לרשותך, אדוני

איימן עודה: על אפכם ועל חמתכם

טלי גוטליב: אנחנו נראה - - - במצב מלחמה הוא לא ידבר על הצבא שלנו ועל החיילים שלנו

טלי גוטליב:  והוא יעשה - - - בין חמאס לבינם - - -       

אמיר אוחנה: בבקשה, עד שלוש דקות לרשותך, אדוני

גלעד קריב:  אדוני היושב-ראש, עמיתיי, חברי וחברות הכנסת הנכבדים, מכובדיי השרים, דומני שלא יהיה כאן אחד בבית הזה שיציע שהיכולת שלנו להתמודד עם המלחמה שנכפתה עלינו, תלויה רק בכוחנו הצבאי ולא בחוסן המשקי והלאומי

גלעד קריב:  לכולנו ברור כי היכולת של מדינת ישראל להושיט בעת הזו יד עוזרת, תומכת ונדיבה בראש ובראשונה למשפחות השכולות ולמשפחות החטופים והנעדרים, לאחר מכן למשפחות השכולות, למשפחות שהתפנו מיישובי עוטף עזה, ואז לכל אותם בעלי עסקים עצמאיים ועובדים שכירים במשק – הבוקר הזה בוועדת הכספים ראינו מחזה אימים של ממשלה שלא רק שאינה מתפקדת, אלא של ממשלה שעסוקה בקרבות אגו

גלעד קריב:  שר האוצר, שהתעקש לעמוד הוא בעצמו בראש הקבינט הכלכלי-חברתי, הודיע בוועדת הכספים רק לפני שבוע כי הוא יציג בשם הממשלה תוכנית, תוכנית נדיבה של סיוע

גלעד קריב:  היום בוועדת הכספים לא התייצב שר האוצר, גם לא מנכ"ל משרדו, אפילו לא ראש אגף תקציבים, אלא סגן ראש אגף התקציבים, ולא – הוא לא הציג תוכנית ממשלתית, אלא הוא הציג טיוטת תוכנית של האוצר, שעוד לא נדונה, לא בקבינט החברתי-כלכלי ולא בממשלה

גלעד קריב:      והמדהים ביותר הוא ששר האוצר לא התייצב, אבל מי כן הגיע? שר הכלכלה, שר הכלכלה של אותה ממשלה – על מנת להתנגח בתוכניתו של שר האוצר

גלעד קריב:  זה פרצופה של ממשלת ישראל שבועיים לאחר תחילתה של מלחמה

גלעד קריב:  זה פרצופה של ממשלת ישראל שבועיים לאחר שמתרגש עלינו האסון הביטחוני – אבל גם האסון האזרחי – הגדול ביותר בתולדות המדינה

גלעד קריב:  שני שרים בכירים שיושבים שניהם בקבינט החברתי-כלכלי ומגיעים לוועדת הכספים על מנת לנגח זה את זה באופן פוליטי, והכול על הגב של אזרחי מדינת ישראל

גלעד קריב:  ממשלת ישראל המנופחת, תתעוררי

גלעד קריב:  עשרות השרים שיושבים חסרי מעש ומעשה, תתעוררו או תתפטרו

גלעד קריב:  אזרחי ישראל אינם מוכנים יותר לקבל את חדלות המעש ואת חדלות האישים שלכם

גלעד קריב:   והדברים הללו, אדוני היושב-ראש, ובכך אסיים, הם לא הדברים שאומרים חברי האופוזיציה, כי אני עוד יחסית רגוע למול הדברים שאמרו היום בוועדת הכספים חברי הקואליציה

גלעד קריב:  אז תתעוררו

אמיר אוחנה: תודה לאדוני

אמיר אוחנה:  חבר הכנסת יאסר חוג'יראת, מעוניין או מוותר? חבר הכנסת יוסף טייב – איננו נמצא; חבר הכנסת ואליד אלהואשלה – אינו נוכח; חבר הכנסת משה אבוטבול – אינו נוכח

אמיר אוחנה:  חברת הכנסת טלי גוטליב, מעוניינת? בבקשה

אמיר אוחנה:  אחריה – חברי הכנסת עודד פורר ודני דנון

אמיר אוחנה:  הרשימה נעולה, ואנחנו נסכם ונצביע

טלי גוטליב: איימן עודה, לא לעולם חוסן, אל תתבלבל

טלי גוטליב:  לא עוד הרבה זמן תוכל לעמוד פה ולנבל את פיך ולעשות וליצור תואם בין חיילי צה"ל לחמאס

טלי גוטליב:  לא פחות ולא יותר, בזמן לחימה עומד פה חבר כנסת – שאני יודעת, איימן עודה, שאתה מעביר כספים לרשות הפלסטינית; העברת כספים ואתה משתמש בחסינות שלך, ובגלל זה לא חוקרים אותך ולא עוצרים אותך

טלי גוטליב:  אז רשום בפניך שלא עוד, ואתה לא תהיה פה בעל הבית, לא כמו שהתרגלת

טלי גוטליב:      ועכשיו תקשיבו טוב, רבותיי

טלי גוטליב:  בעודנו יושבים כאן, קבלו את הדבר הבלתי-נתפס הבא

טלי גוטליב:  עזתים מגישים עתירה לבג"ץ, לבג"ץ שלנו, אדוני היו"ר

טלי גוטליב:  היום פורסם

טלי גוטליב:  עזתים מגישים בג"ץ, קבלו, כנגד זכות העמידה

טלי גוטליב:  אדוני היו"ר, אנחנו למדנו מה זו זכות עמידה בבג"ץ

טלי גוטליב:  העזתים מגישים עתירה לבג"ץ שלנו, היום, ובבסיס העתירה דרישה לא לפוצץ את בית החולים אל-קודס

טלי גוטליב:  מה הבסיס העובדתי לעתירה? בית החולים, לפי הנטען בעתירה, קיבל טלפון ממדינת ישראל לפנות את יושביו, לא פחות ולא יותר

טלי גוטליב:  זה הספיק לבג"ץ לפתוח את ההליך, לא לדחות את ההליך על הסף בהיעדר זכות עמידה – כי אין לנו זכות עמידה לעזתים בישראל, גם אם מי שמייצג את העזתים, לצורך העניין, זאת אגודה שרשומה בישראל

טלי גוטליב:  אין להם זכות עמידה

טלי גוטליב:  ובכל זאת - - -      

עמית הלוי: - - פעם הם קיבלו איזה 400 חמאסניקים - - -      

טלי גוטליב: רגע, חכה, אני נופלת - - -      

עמית הלוי: - - - צה"ל התעקש שלא לגרש אותם - - -      

טלי גוטליב: אין לתאר

טלי גוטליב:  חכה, קבלו, אני יושבת ופשוט מתחלחלת

טלי גוטליב:  בג"ץ נותן להם זכות עמידה היום

טלי גוטליב:  זה גם הוגש בלי תצהיר, אבל לא נורא, לעזתים אולי מותר

טלי גוטליב:  הם אולי לא יודעים עברית או לא יודעים את הכללים

טלי גוטליב:  לא נורא, להם מותר

טלי גוטליב:       רגע, מבקשים מהר מהר את תגובת הפרקליטות

טלי גוטליב:  אפילו לא חוסים את תגובת הפרקליטות

טלי גוטליב:  איזה יופי, בג"ץ היום בהחלטה שלו ממש מסכן את חיילי צה"ל, כי בעצם תגובת המדינה היא – תקלטו ותחזיקו חזק – תגובת הפרקליטות: כרגע אנחנו לא מתכוונים להפציץ את אל-קודס

טלי גוטליב:  אז אני מציעה לחמאס לרוץ חיש-חיש לבית החולים אל-קודס ולהתחבא שם, כי אין סיכוי שיפגיזו את בית החולים, למרות שידוע שבית החולים הזה משמש מגן אנושי להסלקת אמל"ח מסוגים שונים

טלי גוטליב:  אז כל הכבוד לבג"ץ, שאמר, בתגובה של המדינה חשף בפסק הדין את העובדה שכרגע לא מפציצים את אל-קודס

טלי גוטליב:       אבל בעיקר מה שבג"ץ עשה, הוא בייש אותי כאזרחית

טלי גוטליב:  אני צריכה בעת לחימה לתת זכות עמידה לעזתים? אבל ממה אני מתפעלת? אני אזכיר לכם שמי שנתן זכות עמידה למחבלים היה בג"ץ, לא פעם ולא פעמיים, מחבלים שעותרים נגד הרס בתים; מחבלים שעותרים כנגד חקירת שב"כ

טלי גוטליב:  לא ייאמן, שוב ושוב נפתחות דלתות לאויבים שלנו

טלי גוטליב:       ואני אומרת לכם משהו אחד שכולנו צריכים ללמוד מהמלחמה הזאת, ואל תתבלבלו פה

טלי גוטליב:  אין מקום להיות יפה נפש אפילו שנייה אחת

טלי גוטליב:  אנחנו במלחמת קיום של להיות או לחדול

טלי גוטליב:  אנחנו במלחמה נגד מי שטבח בנו, רצח בנו, ערף את ראשי נשותינו, נערותינו, ילדינו

טלי גוטליב:  משפחה נכפתה בידיה, שני הורים לשני ילדים, ונעקרו עיניהם – את זה שידע ביידן ואת זה שידע העולם

טלי גוטליב:  אל מול התופת הזו רק כוח, כוח ועוד כוח

טלי גוטליב:  ואם אנחנו נמצמץ לשנייה, נמצמץ לשנייה, אנחנו פוגעים בחובה המוסרית שלנו לעם ישראל, לביטחון מדינת ישראל על כלל אזרחיה, בשם המורשת שלנו, בשם מי שאנחנו ובשם מי שעוד יש לנו סיכוי להיות, אם נעשה את המוטל עלינו

אמיר אוחנה: תודה לחברת הכנסת גוטליב

אמיר אוחנה:  חבר הכנסת עודד פורר, ואחריו – חבר הכנסת דני דנון

אמיר אוחנה:  לאחר מכן, אם ירצה לסכם – חבר הכנסת יעקב אשר, שאינני רואה אותו

אמיר אוחנה:  רק תדאגו, אם הוא רוצה לסכם – לא רוצה, אז הצבעה

אמיר אוחנה:  אחרי חבר הכנסת דני דנון אנחנו נעבור להצבעה

אמיר אוחנה:      בבקשה, אדוני, עד שלוש דקות לרשותך

עודד פורר: תודה, אדוני היושב-ראש

עודד פורר:  חבריי חברי הכנסת, רבותיי השרים, השיר "בעיר ההרגה" שכתב ביאליק לפני 120 שנה על פרעות קישינב, כאילו נכתב על הפרעות שהתחוללו בעוטף עזה – דיבר פה קודם חבר הכנסת אשר על תינוקות של בית רבן ועל תפילתם – תינוקות שנשחטו, שנשחטו, בעוטף עזה, כשכל מערכת ההגנה של מדינת ישראל קרסה, כשהאזרחים הופקרו ונפתחה על מדינת ישראל מלחמה

עודד פורר:       אדוני שר המשפטים, אתה יושב בקבינט

עודד פורר:  נחטפו למעלה מ-200 גברים, נשים, ילדים, זקנים, שלא מקבלים את התרופות שלהם; שאני לא יודע אם הם מקבלים מזון או מים או טיפול רפואי; שלא קיבלו ביקור מהצלב האדום

עודד פורר:  אבל אנחנו רואים את התמונות של המשאיות נכנסות לתוך רצועת עזה עם סיוע הומניטרי

עודד פורר:  אין שום דבר הומניטרי בלהכניס משאיות עם ציוד לתוך רצועת עזה כשלמעלה מ- 200 אזרחיות ואזרחים ישראלים נמצאים שם ואף אחד לא יודע מה עולה בגורלם

טלי גוטליב: נכון מאוד

עודד פורר: אין שום דבר הומניטרי בלהכניס תרופות לעזה אם אני לא יודע שהן מגיעות לחטופות ולחטופים שלנו

עודד פורר:  אין שום דבר הומניטרי בלהכניס מזון לתוך הרצועה כשהוא לא מגיע לחטופות ולחטופים שנחטפו

עודד פורר:  כי נפתחה מלחמה על מדינת ישראל, זה העניין ההומניטרי

עודד פורר:      אני קורא לך, אדוני שר המשפטים, אני קורא לך, השר דודי אמסלם, אתם יושבים בממשלה

עודד פורר:  תעצרו את זה

עודד פורר:  תעצרו את זה ותחזירו את המשוואה

עודד פורר:  יהיה הומניטרי תמורת הומניטרי

עודד פורר:  לא יכול להיות שאחרי שמחוללים פרעות באזרחי ישראל, עם תיאורים שהדעת לא סובלת – אי-אפשר להגיד אותם אפילו, אף אחד לא יכול לדבר על מה שקרה שם בלי להיחנק – אני רואה את המשאיות נכנסות עם התרופות, עם המזון, עם הדלק

עודד פורר:       שלא תתבלבלו

עודד פורר:  כל תרופה כזו קודם כול מגיעה לפעיל חמאס

עודד פורר:  כל תחבושת קודם כול תחבוש את פעילי חמאס שנפצעו בקרבות האלה, וכל מזון שייכנס יגיע קודם כול לפיות שלהם, לא לפיות של אף אחד מהילדים או התינוקות שזקוקים לזה – זה הומניטרי

עודד פורר:  וזה לא הומניטרי להכניס את הציוד הזה לשם ואתם חייבים לעצור את זה

עודד פורר:  לא מחר ולא מחרתיים, עכשיו

עודד פורר:  זאת חובתנו

עודד פורר:  זאת חובתכם המינימלית

עודד פורר:  לא יכול להיות, אחרי מה שעשו לנו, שאנחנו ממשיכים להתנהג כאילו לא קרה כלום

עודד פורר:  המציאות החל מ-7 באוקטובר השתנתה

עודד פורר:  והגיע הזמן שגם כאן בהנהגה יבינו את זה

אמיר אוחנה: תודה לחבר הכנסת פורר

אמיר אוחנה:  אחרון הדוברים, חבר הכנסת דני דנון

אמיר אוחנה:  לאחר מכן נעבור להצבעה

דני דנון: אדוני היושב-ראש, לפני כמה שעות חשפנו בפני כתבים זרים תמונות קשות מאוד שמחבלי החמאס צילמו בעצמם בזמן שהם רצחו בנו

דני דנון:  התקשר אליי אחד הכתבים ואמר לי: סיקרתי מלחמות ביוגוסלביה, במקומות אחרים – מעולם לא ראיתי את התמונות שראיתי היום מידי דובר צה"ל

דני דנון:  אנחנו שבועיים אחרי הטבח הנורא, שהחזיר אותנו לתיאורים ששמענו כולנו בעבר רק מניצולי שואה החיים בקרבנו

דני דנון:  רבים בציבור – הבטן מתהפכת, ושואלים: מתי? כולם שואלים מתי: מתי נפעיל את כוחנו לפגוע במרצחים ושולחיהם? מתי נפעל להשבת החטופים, להביא הביתה את הילדים, את הנשים, את הקשישים? אבל אני אומר לראש הממשלה: ה"מתי" לא חשוב

דני דנון:  אם צריך עוד זמן – נמתין

דני דנון:  אם צריך לכתוש מהאוויר, נכתוש מהאוויר

דני דנון:  השאלה החשובה היא לא ה"מתי"; השאלה החשובה היא מה נעשה כשנתחיל לפעול

דני דנון:  והתשובה הברורה היא מחיקת החמאס בכל מקום

דני דנון:  ואני מדגיש – בכל מקום

דני דנון:  מחיקה היא חיסול פיזי או קבורה במנהרות שלהם

דני דנון:  צריך להפעיל אש תופת מהאוויר, ארטילריה, כמה שפחות לסכן את החיילים שלנו

דני דנון:  אבל צריך לפתוח שערי שמיים, ולחסל את החמאס

דני דנון:      ופה אני אומר לראש הממשלה: הפעולה הזו חייבת להתבצע בכל רחבי רצועת עזה, אין ברירה אחרת, מצפון ועד דרום

דני דנון:  מבית לאהיה עד ח'אן יונס, עד הסוף – עד הסוף

דני דנון:  לא עושים חצי עבודה, אדוני ראש הממשלה

דני דנון:  לא משאירים גרורות של המפלצת בחלקים מסוימים

דני דנון:  יש מנדט היום לממשלה להשלים את המשימה

דני דנון:  אני קורא בתקשורת שמדברים על פעילות חלקית, פעילות כזו או אחרת, ואני אומר פה לחבריי שבקבינט: חובתכם היא לדבוק בהצהרות שלכם

דני דנון:  חובתכם להקשיב לרצון העם

דני דנון:  חובתכם להשלים את המשימה – והמשימה היא מחיקת החמאס

דני דנון:      אדוני היושב-ראש, אני רוצה לפנות לחיילי צה"ל שלנו בסדיר, בקבע, במילואים, הם לפני משימה חשובה: אחיי ואחיותיי גיבורי ישראל: בצאתכם היום למשימה החשובה של הגנת המדינה בחיסולו של האויב הקם להורגנו, זכרו תמיד שגבורתכם והכרעתו המוחלטת של האויב יהוו נדבך חשוב בשיקום ההרתעה של צה"ל ושל מדינת ישראל, ויבטיחו את ביטחוננו לעשורים הבאים

דני דנון:  היו סמוכים ובטוחים שאויבינו מסביב יראו וייראו כאשר נביס, בעזרת השם, את האויב האכזר, ונקבור אותו באותן המחילות שהוא חפר כדי לפגוע בנו

דני דנון:  הישמרו לנפשותיכם, וזכרו שבמשך שנים עסקו ראשי המרצחים בתכנון מלכודות לכוחותינו

דני דנון:  בכל מצב ודילמה תפעילו כל כוח אש שנדרש כדי לצמצם את הסיכון

דני דנון:  אם יש ספק – אין ספק

דני דנון:  בכל רגע, בכל שעה, בכל מבחן אל תשכחו את מעשי הטבח והזוועה שביצעו חיות האדם באחים ובאחיות שלנו

דני דנון:  אתם יוצאים להילחם על קידוש השם ועל העתיד של ילדינו ונכדינו

דני דנון:  ומעל הכול זכרו תמיד שלהיות חיילים בצה"ל זו זכות גדולה שעליה חלמו אבותינו במשך אלפי שנים

דני דנון:  עם ישראל כולו ניצב מאחוריכם

דני דנון:  צאו באמונה שלמה, בנחישות, ושובו הביתה בשלום

אמיר אוחנה: אמן

דני דנון: "ארדוף אויבי ואשיגם ולא אשוב עד כלותם"

אמיר אוחנה: אמן ואמן

אמיר אוחנה:  תודה לחבר הכנסת דנון

אמיר אוחנה:      חברי הכנסת, אנחנו נעבור כעת להצבעה על החלטת ועדת הפנים והגנת הסביבה בעניין פיצול הצעת חוק לדחיית הבחירות הכלליות לרשויות המקומיות ולמועצות האזוריות, התשפ"ד–2023

אמיר אוחנה:  ההצבעה תהיה אלקטרונית

אמיר אוחנה:  אנא שבו במקומותיכם

אמיר אוחנה:  הצבעה

אמיר אוחנה: בעד הצעת ועדת הפנים והגנת הסביבה – 22 

אמיר אוחנה: נמנעים – אין 

אמיר אוחנה: 22 בעד, אין מתנגדים, אין נמנעים

אמיר אוחנה:  אני קובע כי החלטת ועדת הפנים והגנת הסביבה בעניין החלטת ועדת הפנים והגנת הסביבה בעניין פיצול הצעת החוק לדחיית הבחירות הכלליות לרשויות המקומיות ולמועצות האזוריות, התשפ"ד-2023, התקבלה

אמיר אוחנה:  אני מוסיף לפרוטוקול את קולו של הרב משה, חבר הכנסת משה גפני

אמיר אוחנה: [רשומות (הצעות חוק, חוב' מ/1661)

אמיר אוחנה: ] 

אמיר אוחנה: חברי הכנסת, הנושא הבא על סדר-היום: הצעת חוק-יסוד: משק המדינה (הוראת שעה לעניין חוק התקציב לשנת 2024 – חרבות ברזל)

אמיר אוחנה:  אני מזמין את סגנית שר האוצר מיכל מרים וולדיגר להציג את הצעת החוק

אמיר אוחנה:  בבקשה

מיכל מרים וולדיגר: כבוד היושב-ראש, כבוד השרים, חברי כנסת נכבדים, בטרם אדבר על הנושא שלשמו עליתי, אבקש לחזק את כל חיילי צה"ל, לומר להם תודה, להתפלל לשלומם ולהצלחתם

מיכל מרים וולדיגר:  אני גם רוצה להשתתף באבלם הכל-כך כבד של המשפחות היקרות שאיבדו את יקיריהן, ומבקשת לחזק את משפחות החטופים והנעדרים, ומבטיחה להם שלא ננוח ולא נשקוט עד שהם ישובו הביתה בריאים ושלמים, ועד שהחמאס יחוסל לחלוטין

מיכל מרים וולדיגר:       ולעניין עצמו, חוק-יסוד: משק המדינה (הוראת שעה לעניין חוק התקציב 2024 – חרבות ברזל)

מיכל מרים וולדיגר:  ב-28 במאי 2023 אושר חוק-יסוד: משק המדינה (תיקון מס' 13)

מיכל מרים וולדיגר:  החוק קובע מנגנון התכנסות: אם הוגש תקציב מוקדם – תקציב שהוגש שישה חודשים לפני תחילת שנת התקציב –  יוקצה תקציב התאמות, אשר ישמש את הממשלה לצורך התמודדות עם תרחישים המשפיעים על תקציב המדינה אשר לא היו ידועים בעת הנחת הצעת חוק התקציב על שולחן הכנסת

מיכל מרים וולדיגר:  כך, בהתאם לחוק ההתאמות, בחוק התקציב לשנת 2024 נקבע תקציב התאמות בגובה 2

מיכל מרים וולדיגר: 055 מיליארד שקלים חדשים

מיכל מרים וולדיגר:  כדי לקבוע את הצורך במנגנון ההתכנסות ובשימוש בתקציב ההתאמות קובע התיקון לחוק-היסוד כי הממשלה תגיש לכנסת, בתקופה שבין 15 באוקטובר ל-1 בנובמבר של השנה שלפני שנת התקציב – במקרה שלנו שנת 2023 – דוח הפרשים, שמטרתו לקבוע אם המדינה יכולה להתכנס ליעד הגירעון או למגבלת ההוצאה ואם היא לא יכולה – אילו צעדים בכוונתה לעשות על מנת להתכנס

מיכל מרים וולדיגר:       נוכח מתקפת הטרור הרצחנית שהתרחשה ביום 7 באוקטובר 2023, הכריז שר הביטחון באותו יום על מצב מיוחד בעורף, אשר הורחב בהמשך למדינה כולה

מיכל מרים וולדיגר:  נוכח האמור, ונוכח חוסר הוודאות ביחס למשך הלחימה ולהשפעותיה על המצב הכלכלי של המשק הישראלי, לא ניתן בעת הזאת לגבש את התמונה הפיסקלית המלאה ביחס לשנת 2024 ולהיקף ההפרשים שיהיו

מיכל מרים וולדיגר:  בהתאם לכך, לא ניתן להגיש את דוח ההפרשים שישקף תחזיות מעודכנות ביחס לשנת 2024 במועד שנקבע לכך בתיקון לחוק-היסוד, קרי 1 בנובמבר 2023

מיכל מרים וולדיגר:  לפיכך, מוצע לדחות מועדים ולתקן בהוראת שעה את חוק-היסוד, והכול כמפורט להלן

מיכל מרים וולדיגר:  תודה רבה

ישראל אייכלר: תודה רבה

ישראל אייכלר:  יש לנו רשימת נואמים

ישראל אייכלר:  חבר הכנסת דני דנון – מוותר

ישראל אייכלר:  חברת הכנסת מירב בן ארי, בבקשה

מירב בן ארי: תודה, אדוני היושב בראש, חבריי וחברותיי חברי הכנסת, ביום שני לפני שבועיים, יומיים לאחר הטבח, המתקפה הברוטלית, עליתי לפה והשבתי לחברת הכנסת עאידה תומא סלימאן שאין סימטריה – אין סימטריה

מירב בן ארי:  יש תושבים שישבו בבית וספגו אר-פי-ג'י לתוך הסלון, ויש כאלה שהתאמנו לחסל אותם; יש עם אחד שוחר שלום, שתכנן אפילו את העפיפוניאדה לשבת, להפריח בלונים בשם השלום – ועם אחר שטבח; ויש עם אחד שבחר בטוב, בשקט, בשדות ירוקים – ויש עם אחד שבחר לשרוף אותם על יושביו

מירב בן ארי:       כשאני והעם שלי בימים הכי קשים, אמרתי שהילדים בעזה הביאו את זה על עצמם – וטעיתי, כי מי שהביא על הילדים בעזה את המצב שבו הם נמצאים הוא ההנהגה שלהם וההורים שלהם

מירב בן ארי:  ומי שאשם במצב הוא מי שחינך אותם לשנוא, המורים בבית הספר שלימדו אותם שבצד השני אין בני אדם אלא אויב שצריך להשמיד אותו

מירב בן ארי:  כשהילדים שלנו לומדים על הסכמי השלום עם מצרים ועם ירדן, אצלם בספרים אנחנו מופיעים כמפלצות; כשהילדים שלנו לומדים להפריח עפיפונים ובלונים, במקומות אחרים צעירים לומדים להתמחות בחומרי נפץ

מירב בן ארי:  לא, הם לא אשמים

מירב בן ארי:  הם נולדו למציאות הזאת

מירב בן ארי:       איש אחד, שהיה יועץ של חברת הכנסת עאידה תומא סלימאן – מה שנקרא, יהודי טוב – הפיץ את הנאום שלי אצל כל האסלאמונאצים

מירב בן ארי:  בתמורה לכך במשך שבועיים חטפתי קללות, נאצות, איומים ברצח

מירב בן ארי:  מכל העולם הגיעו לקלל, לטנף עליי ועל הבת שלי, בגלל הבחור הזה שהפיץ את הסרטון

מירב בן ארי:  הינה, היום אני מחדדת: לא מספיק מה שאנחנו עוברים בלוויות, בשבעות, אין לי פריבילגיה בכלל להתלונן, אבל כל מה שהחשבון שלי באינסטגרם, בטוויטר ובכל מקום חטף – כוח ואלימות כנראה זה כל מה שהם מבינים

מירב בן ארי:  אז אני רוצה שהיועץ הזה לשעבר – תתרגם, בבקשה, את הנאום הזה

מירב בן ארי:  וברשותך, אדוני היושב-ראש, תן לי רק דקה, כי אני רוצה שהוא יתרגם

מירב בן ארי:  כמו שהוא תרגם את הנאום שלי לכל האסלאמונאצים האלה

מירב בן ארי:       שיתרגם את זה: את הסיפור של משפחה אחת מניר עוז, שמתוך 450 נשארו 190

מירב בן ארי:  הראיתי עכשיו את השלט

מירב בן ארי:  נאור לא האמין

מירב בן ארי:  אמרתי לו, שזה מה שנשאר

מירב בן ארי:  לאייל יש שלושה ילדים: שתי בנות ובן

מירב בן ארי:  באירוע של ההתקפה הם הגיעו כולם וישבו בממ"ד הקטן

מירב בן ארי:  יש לו גם ילדה עם צרכים מיוחדים

מירב בן ארי:  תוך כדי הוא שמע בווטסאפ שיש התקפה על הקיבוץ, וההורים של אשתו גם לא ענו

מירב בן ארי:  בסוף הם נמצאו ירויים

מירב בן ארי:       הוא הוציא את המצלמות ונתן לצבא – כי מי שיודע, בניר עוז הצבא כבר הגיע, כבר לא נשארו מחבלים – אבל הוא נתן להם את המצלמות

מירב בן ארי:  הוא הראה להם

מירב בן ארי:  במצלמות רואים באופן ברור נשים וילדים קטנים פלסטינים מסתובבים בקיבוץ עם ידיים אדומות – אתם יכולים לשער מאיפה הידיים האדומות – הם מצביעים למחבלים איפה יש עוד אנשים בבתים שיוכלו להרוג אותם

מירב בן ארי:  הוא אומר, אשכרה ציטוט: ראיתי אחת מהן רצה למחבל, מצביעה, והוא נותן ריצה

מירב בן ארי:  אתה יודע, הייתה פלסטינית אחת שנכנסה לבית של חברת קיבוץ והחליפה לנטפליקס בערבית

מירב בן ארי:  חברת הקיבוץ – יש לי צמרמורות – הסתתרה בממ"ד

מירב בן ארי:  היא הבינה שמדובר באישה פלסטינית, כי שמעה אותה שרה בסלון שלה; ואז היא בחרה בגדים מארון הבגדים שלה

מירב בן ארי:  אלו האנשים, כשהילדים שלנו שוכבים בדממה – כשאתמול ילדה קטנה שוכבת מתחת לחדר במלון, היא לא מתאוששת

מירב בן ארי:  אז הם רואים נטפליקס ומראים למחבלים את מי עוד אפשר לרצוח

מירב בן ארי:      אז אתה, היועץ הזה – אני לא יודעת איך קוראים לך – שפתחת עליי גיהינום של תגובת ואיומים ברצח, תפיץ את זה

מירב בן ארי:  תפיץ שהילדים יושבים בממ"ד ואחרים שרים

מירב בן ארי:  תפיץ את זה שילדים התכוננו לעפיפוניאדה, להפריח בלונים, ועכשיו הם מתים

מירב בן ארי:  שרופים

מירב בן ארי:  זה מה שהם למדו

מירב בן ארי:  לא, הם לא אשמים

מירב בן ארי:  אבל כשהם יכלו לבחור בטוב או ברע, הם בחרו ברע, בהרג, במוות

מירב בן ארי:  זה מה שהם למדו

מירב בן ארי:  אנחנו לא קיימים בשבילם

מירב בן ארי:  אנחנו עם שצריך להשמיד אותו, בדיוק כמו בשואה

מירב בן ארי:  אבל אנחנו ננצח אותם

ישראל אייכלר: תודה רבה

מירב בן ארי: אנחנו ננצח, ותודה שהתחשבת בי

ישראל אייכלר: אי-אפשר להפסיק דברים כאלה

מירב בן ארי: תודה

ישראל אייכלר: חברת הכנסת מרב מיכאלי – איננה; חבר הכנסת עידן רול – איננו; חבר הכנסת חמד עמאר – איננו; חברת הכנסת עאידה תומא סלימאן – איננה; חבר הכנסת עמית הלוי – איננו; חבר הכנסת איימן עודה – איננו; חבר הכנסת אחמד טיבי – איננו; חבר הכנסת עטאונה – איננו; חבר הכנסת וליד טאהא – איננו; חבר הכנסת גלעד קריב – איננו; חבר הכנסת יאסר חוג'יראת – איננו; חבר הכנסת יוסף טייב – איננו; חבר הכנסת ואליד אלהושאלה – איננו; חבר הכנסת משה אבוטבול – איננו; חברת הכנסת טלי גוטליב – מוותרת

ישראל אייכלר:  חבר הכנסת עודד פורר, בבקשה

טלי גוטליב: - - -     

מירב בן ארי: תודה, טלי

עודד פורר: אדוני היושב בראש, חברי הכנסת, רבותיי השרים, אמשיך את מה שדיברתי עליו קודם, וזה נושא הסיוע ההומניטרי

עודד פורר:  תסלחו לי, אבל אני לא ארפה מהסוגיה הזאת עד שהדבר הזה לא ייעצר

עודד פורר:  הפארסה הכי גדולה היא כשמפרסמים: אנחנו יודעים בדיוק מה נכנס ואנחנו עוקבים שזה מגיע אך ורק למי שזקוק לסיוע הומניטרי

עודד פורר:  חבר הכנסת לוי, אתה יודע מתי הפעם האחרונה שאני שמעתי את הטיעון הזה? כשתקפנו את הכנסת מיליוני הדולרים במזומן לארגון חמאס

עודד פורר:  גם אז כל מי שתמך באותה הסדרה הסביר לנו שיודעים לעקוב אחרי הכסף המזומן, שהוא לא מגיע לפעילי הטרור

עודד פורר:  אותו הדין גם בעניין הזה של הסיוע ההומניטרי

עודד פורר:      אני אומר לכם, חברים, זה פשע להמשיך ולהכניס לשם את המשאיות האלה בזמן שיש לנו מעל 200 חטופים, בלי שום מידע ובלי שום סיוע הומניטרי שהם מקבלים

עודד פורר:  אם מישהו חושב שהסיוע ההומניטרי הזה לא מתדלק את חמאס הוא טועה – בדיוק כפי שהוא טעה כשהוא חשב שמיליוני דולרים במזומן שנכנסים לרצועה לא מגיעים לפעילי טרור אלא אך ורק לאנשים תמימים שזקוקים לאוכל

עודד פורר:      אנחנו חייבים לשנות דיסקט, ואני אומר לכם בממשלה: נראה שעוד לא החלפתם את הדיסקט

עודד פורר:  המלחמה עדיין מתנהלת בתוך שטח ישראל

עודד פורר:  במקום להקים שטח מפורז של ארבעה-חמישה קילומטרים בתוך שטח האויב, אנחנו מפנים את היישובים שלנו

עודד פורר:  הוא הדין לגבי הדרום, וזה הדין גם בצפון

עודד פורר:  תמיד כשדיברה מדינת ישראל על רצועת ביטחון, רצועת הביטחון הייתה בתוך השטח של האויב, לא רצועת ביטחון שאנחנו מייצרים לעצמנו – מפנים את היישובים ויוצרים רצועת ביטחון בתוך השטח שלנו בגלל האיום של הטרוריסטים

עודד פורר:       אז לפתחה של הממשלה – עוד לפני שבכלל מדברים על כניסה כזאת או אחרת – שני דברים שצריכים לעשות בטווח הזמן המיידי

עודד פורר:  הראשון הוא לעצור את הכנסת הציוד לתוך רצועת עזה ולקבוע משוואה ברורה

עודד פורר:  תעמידו מצידי 100 משאיות של ציוד הומניטרי על הגבול עם הרצועה, ותקבעו שהמשאיות האלה יורשו להיכנס יחד עם היציאה של החטופים אלינו; יחד עם סיוע הומניטרי שאנחנו רואים שמגיע לחטופים, ועם כניסה של הצלב האדום לבקר אותם

עודד פורר:  והדבר השני הוא להעביר את הלחימה לשטח האויב, ולעשות חישוף ורצועת ביטחון מתוך שטח האויב, ולא בפינוי היישובים שלנו

ישראל אייכלר: תודה רבה

ישראל אייכלר:  חבר הכנסת ארז מלול, בבקשה

טלי גוטליב: זה היה חלק מהטיהור של הדרום - - -      

ארז מלול: אדוני היושב-ראש, כבוד השרים, חבריי חברי הכנסת, זו הפעם הראשונה מאז המלחמה שבה אני מדבר פה מעל במה זאת במליאה

ארז מלול:  היה קשה לדבר, אבל עכשיו מתחילים לשחרר

ארז מלול:  לפני כשבועיים נחשפנו, לעיני כל העולם, לאכזריות, לברבריות נטולת האנושיות והחולנית של פעילי ארגון החמאס

ארז מלול:  אני משתתף כמובן בצערן של משפחות הנרצחים, מאחל החלמה מהירה לפצועים ומאחל ומתפלל לשובם של החטופים במהרה לבתיהם

ארז מלול:  מתקפת הטרור כללה מעשים איומים שקשה לי לתאר מעל בימה זו, אבל אין ספק שהתוצאה היא שחמאס הוא דאעש

ארז מלול:  המלחמה היא לא של מדינת ישראל לבדה, המלחמה היא של כל העולם הנאור והדמוקרטי נגד ארגון תעב ושפל הצמא לדם והרס

ארז מלול:      אני אספר לכם, ניחמתי אבא של חייל – חייל בודד, אזרח צרפת, ולנטין גנסיה – הוא אפילו לא יודע עברית, היה מתורגמן

ארז מלול:  אחרי שהוא תיאר לי כמה הילד היה חמוד, טוב, עם שאיפות וציוני אמיתי, הוא אמר לי: האמת היא שאני לא מפחד רק על פה, אני מפחד על המדינה שלי

ארז מלול:  בצרפת יש מלא חמאסניקים שמסתובבים בינינו, והם יכולים לעשות את זה

ארז מלול:  הוא כאילו פנה גם לממשלת צרפת, שתתחיל להתעורר

ארז מלול:      התושבים בעזה מכירים את האכזריות הזאת מקרוב, חמאס מטיל עליהם אימה ומשתמש ברבים מהם כמגן אנושי

ארז מלול:  היום אני קורא לתושבי עזה: אם אתם רוצים לחיות – זה הזמן להתקומם

ארז מלול:  תקיאו מכם את החמאס, הסירו מעליכם את בני המוות הללו, לא נותרה לכם ברירה

ארז מלול:  תלמדו מאחיכם המוסלמים בלוב, במצרים, בתוניסיה, שם הציבור שהיה לו קשה התקומם ועשה הפיכה, זוכרים את האביב הערבי

ארז מלול:  הם לא נתנו לשלטון הפחד והאימה למשול בהם

ארז מלול:  עכשיו הגיע תורכם

ארז מלול:  ומי שלא עושה את זה הוא פשוט שותף לפשע, ושלא יטען שבאים אליו והורגים אותו

ישראל אייכלר: אגב, אביב העמים הביא מהפכה שהעלתה את מורסי עם האחים המוסלמים

ארז מלול: עם האחים, אבל גם זה לא שרד

ארז מלול:  כשהם סבלו – הם העיפו אותו

ישראל אייכלר: זה לא שרד בלי התקוממות על ידי הפיכה צבאית

ארז מלול: הפיכה, לא משנה – אבל תוניס? לוב?     

ישראל אייכלר: כן, כן

ארז מלול: כשהם רוצים, הם יודעים להתקומם

ארז מלול:  ואם הם רוצים עכשיו, ברגע הזה, הם מתקוממים ויהיו פחות הרוגים, ויהיה טוב יותר להם ולנו

ארז מלול:       ולסיום אני רוצה להגיד: יושב-ראש התנועה שלנו בחר במשרדים חברתיים, ולא סתם

ארז מלול:  כמפלגה חברתית הוא בחר במשרדים חברתיים, וזה היה חשוב בשגרה ועל אחת כמה וכמה חשוב בתקופת החירום

ארז מלול:  המשרדים החברתיים שלנו עומדים בחזית האזרחית, עושים ככל יכולתם בנושאי הבריאות, הרווחה, הביטוח הלאומי, במיוחד גם ידידי השר מלכיאלי בנושא הקבורה והפינוי

ארז מלול:  מטעם חמ"ל הכנסת מינו אותי לעזור למשפחות בנושאים האלה

ארז מלול:  באמת כל המשרד התגייס לטובת אותן משפחות, חברות קדישא – היו למשפחות בקשות להיקבר במקום מסוים, ועשו הכול כדי למלא את בקשתן

ארז מלול:       תהא נשמתם של הנרצחים צרורה בצרור החיים, ובעזרת השם, עם ישראל חי, ואנחנו ננצח

ארז מלול:  תודה רבה

ישראל אייכלר:  תודה רבה

ישראל אייכלר:  אנחנו לא נחכה לתשובת סגנית שר האוצר, כי היא לא נמצאת, וכנראה היא רוצה שנצביע מייד

ישראל אייכלר:  ניגש להצבעה

ישראל אייכלר:       אנחנו מצביעים עכשיו על הצעת חוק-יסוד: משק המדינה (הוראת שעה לעניין חוק התקציב לשנת 2024 – חרבות ברזל)

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 14 

ישראל אייכלר: נמנעים – אין ההצעה להעביר את הצעת חוק-יסוד: משק המדינה (הוראת שעה לעניין חוק התקציב לשנת 2024 – חרבות ברזל) לוועדת הכספים התקבלה

ישראל אייכלר: 14 בעד, אין מתנגדים, אין נמנעים

ישראל אייכלר:  אני קובע שהצעת חוק-יסוד: משק המדינה (הוראת שעה לעניין חוק התקציב לשנת 2024) אושרה בקריאה ראשונה ותעבור לדיון בוועדת הכספים להכנתה לקריאה שנייה ושלישית

ישראל אייכלר: [רשומות (הצעות חוק, חוב' מ/1662)

ישראל אייכלר: ] 

ישראל אייכלר: חברי הכנסת, הסעיף הבא על סדר-היום: הצעת חוק הארכת תקופות ודחיית מועדים (הוראת שעה – חרבות ברזל) (אישורים רגולטוריים, עיצומים כספיים ובדיקות מתקני גז) בקריאה ראשונה

ישראל אייכלר:  אני מזמין את שר המשפטים חבר הכנסת יריב לוין להציג את הצעת החוק

המשפטים יריב לוין: תודה רבה

המשפטים יריב לוין:  אדוני היושב-ראש, השרים, חברות וחברי הכנסת, הצעת החוק המונחת בפניכם לקריאה ראשונה היא הוראה שעה דחופה שנועדה להקל על המשק ועל רשויות ציבוריות בתקופה הקשה שבה אנו נמצאים

המשפטים יריב לוין:  הצעת החוק תביא להארכה אוטומטית בשלושה חודשים של אישורים רגולטוריים שפקעו בין היום שבו פרצה המלחמה, 7 באוקטובר, ועד לשלושה חודשים לאחר מכן, כלומר 7 בינואר 2024

המשפטים יריב לוין:  מדובר בהארכה אוטומטית של רישיונות עסק, היתרי בנייה, אישורי יבוא, רישיונות ייצור – והרשימה ארוכה

המשפטים יריב לוין:  בנוסף, יש כאן גם הארכה של הליכים להטלת עיצום כספי, ובכל מה שקשור לקיום הבדיקות התקופתיות במתקני גז ביתיים על ידי ספק גז

המשפטים יריב לוין:       אדוני היושב-ראש, נדמה לי שאין צורך להרבות בהסברים מדוע הדבר הזה דרוש כאשר יש לנו כל כך הרבה אנשים מגויסים, כאשר יש לנו אזורים שלמים שפונו, וכמובן, משפחות רבות שמתמודדות עם טרגדיה נוראה

ישראל אייכלר: אני סוגר את רשימת הנואמים

המשפטים יריב לוין: במצב הזה הדחייה הזו נדרשת כדי לנסות לייצר ודאות, יציבות, רציפות תקינה של אספקת מצרכים ושירותים לציבור הרחב, והטעמים הם, כאמור, ברורים

המשפטים יריב לוין:       יש בהצעה הזו איזשהו מנגנון גמישות כדי לאפשר לרשויות ציבוריות שונות להחליט שאישורים רגולטוריים מסוימים שהעניקו לא יוארכו או יוארכו לתקופה קצרה יותר, אבל הכול בכפוף להודעה מנומקת שתינתן לבעל האישור מראש

המשפטים יריב לוין:  אני מניח שהשימוש בהוראה הזאת, ככל שייעשה, ייעשה במשורה ובאמת רק לצרכים ההכרחיים ובמקרים היוצאי-דופן

המשפטים יריב לוין:  יש כאן גם הוראה נוספת באשר לבדיקות מתקני גז, שמאפשרת לראש הממשלה להאריך את התקופה בצו באישור הממשלה וועדה בכנסת לתקופה של עד תשעה חודשים נוספים, אם התקיימו נסיבות שיצדיקו זאת בשל המלחמה, ומנגנון דומה שמאפשר לשר המשפטים להאריך תקופה באשר להטלת עיצומים כספיים

המשפטים יריב לוין:       הוראת השעה הזו היא אכן הוראה דחופה, היא הכרחית בתקופה שבה אנחנו נמצאים

המשפטים יריב לוין:  יש לומר שההסדרים שמוצעים בה הם לא חדשים, הם מתבססים במידה רבה על הסדרים שנקבעו בחוק דומה שנחקק בתקופת הקורונה, ובאמת הוכחו כמועילים וככאלה שסייעו להתמודד עם חוסר הוודאות שהיה אז

המשפטים יריב לוין:       אני רוצה להודות למי שעסק בעבודה המקצועית על הצעת החוק, בפרט למחלקה הכלכלית בייעוץ וחקיקה במשרד המשפטים בראשות המשנה ליועצת המשפטית לממשלה, עו"ד מאיר לוין, לרשות האסדרה במשרד ראש הממשלה בראשות יושב-ראש הרשות יואל בריס, וכמובן לכלל משרדי הממשלה שהיו שותפים למהלך הזה

המשפטים יריב לוין:       אני רוצה גם לומר, אדוני היושב-ראש, שההצעה הזו היא חלק ממכלול שלם של צעדים שאנחנו עושים כדי להביא לדחיית מועדים במקרים שבהם הדברים דרושים

המשפטים יריב לוין:  כבר הבאנו לכאן את הצעת החוק שעסקה בדחיית מועדי חיובים ליחידים, הצעה חשובה מאוד שהסירה הרבה מאוד אי-ודאות בעניין הזה

המשפטים יריב לוין:  אנחנו נמשיך ונעשה ככל יכולתנו על מנת להקל על הציבור בימים הקשים האלה ועל מנת להבטיח שנוכל לפעול גם בימים המורכבים האלה עד כמה שניתן בתנאים של ודאות ובדרך שתסייע למשק להיות בתפקוד המקסימלי האפשרי

המשפטים יריב לוין:  תודה רבה

ישראל אייכלר: תודה רבה

ישראל אייכלר:  יש לנו רשימת נואמים

ישראל אייכלר:  חבר הכנסת דני דנון – איננו; חברת הכנסת מירב בן ארי, בבקשה

מירב בן ארי: תודה

מירב בן ארי:  אדוני היושב-ראש, אני רק רוצה להשלים עוד משהו, הפעם זה יהיה קצר

מירב בן ארי:  אני רוצה להגיד שבתוך כל התגובות שקיבלתי ברשתות, גם בטוויטר וגם באינסטגרם, מה שהדהים אותי הוא שהיו שם כל כך הרבה נשים, נשים שנראות ליברליות מאוד, רואים לפי התמונה שלהן באינסטגרם, הלבוש שלהן

מירב בן ארי:  כמובן, זכיתי גם לשיתופים של כל מיני תומכות BDS וכאלה

טלי גוטליב: Welcome to the club

מירב בן ארי:  וכמובן, איך אפשר שלא – היא לא שיתפה אותי, אלא שיתפה את ההגנה על עזה – הילדה המבולבלת הזאת, גרטה או איך שקוראים לה

מירב בן ארי:  באמת, אני לא יודעת אם זה בלבול, אני לא יודעת אם זה טמטום

מירב בן ארי:  מה גורם לאישה ליברלית שתומכת בזכויות אדם לבוא ולקחת את הצד – באמת, מחבלים זו כאילו מחמאה לאנשים האלה, למפלצות האלה שהגיעו ועשו לנו טבח

מירב בן ארי:  והייתי חייבת להסתכל על הפרופילים

מירב בן ארי:  אבל אני רוצה להגיד להם, כי הבנתי שכנראה יש פה כאלה שמשתפים אותנו שם, שהג'יהאד הזה מגיע גם אליהם

מירב בן ארי:      בסוף שני אוהדי הכדורגל השבדים שנרצחו בבלגיה, מה שצעק המחבל זה "אללהו אכבר", לפני שהוא רצח אותם

מירב בן ארי:  המורה הצרפתי, אותו דבר, צעקו "אללהו אכבר" ורצחו גם אותו

מירב בן ארי:  הג'יהאד הזה לא מסתיים שם

מירב בן ארי:  מסתבר שבאוסטרליה השבוע צעקו Gas the Jews

מירב בן ארי:  Gas the Jews – אותם האסלאמונאצים האלה – ליד בית האופרה בסידני

מירב בן ארי:  אני כבר לא מדברת על המרצה הזה באוקספורד בארצות הברית שאמר שהוא מתרגש מהמראות

מירב בן ארי:  כל האידיאולוגיה הג'יהאדיסטית המפלצתית הזאת תבוא גם לדלת שלכם, תבוא גם אליכם

מירב בן ארי:  התמיכה הבלתי-מסויגת של אנשים שקוראים לעצמם דמוקרטים במפלצות האלה – שביצעו טבח, ששרפו, שאנסו – היא בלתי מתקבלת על הדעת

מירב בן ארי:  לקחת את הצד של החמאס בסיפור זה להיות בצד הגרוע של ההיסטוריה

מירב בן ארי:  כל הבושה הזאת – זו פשוט בושה לאנושות, אין לי מילה אחרת, פשוט תתביישו לכם

ישראל אייכלר: אני רוצה לשאול אותך, סליחה

ישראל אייכלר:  את אמרת שזאת שהייתה באו"ם למען האקלים, למען כדור הארץ - - -      

מירב בן ארי: כן, הגרטה הזאת או איך שקוראים לה

ישראל אייכלר: אז מה היא - - -      

מירב בן ארי: Free Gaza, מה היא כתבה שם? שהיא לוקחת את הצד של חמאס

אופיר כץ: היא בעד החמאס

מירב בן ארי: בעד החמאס

מירב בן ארי:  לכי – היא בחיים לא תשמע אותי, כן? – לכי תנסי לעשות איזשהו מצעד למען האקלים שם

מירב בן ארי:  או הכי מוזרים הם הקווירים, שזה פחות התחום שלך, זה יותר התחום שלי

מירב בן ארי:  זה כל מה שקשור ל-LGBT, לזכויות של הקהילה

מירב בן ארי:  תנסו לעשות מצעד, תראו מה עושים שם להומואים

מירב בן ארי:  באמת, אנשים איבדו את זה

מירב בן ארי:  אם תראה את הנשים שכתבו עליי – עזוב, אני לא רוצה להגיד מה כתבו - -      

ישראל אייכלר: לא, אל תצטטי

מירב בן ארי: - - אבל איך הן נראות, לא היית מאמין לעצמך שהן תומכות חמאס

מירב בן ארי:  אבל הינה, אתה רואה, הכול נשבר כאן בשבועיים האלה

שרון ניר: אנטישמיות

מירב בן ארי: אנטישמיות

מירב בן ארי:  אסלאמיסטיות אנטישמיות

ישראל אייכלר: תודה רבה

ישראל אייכלר:  חברת הכנסת מיכאלי – איננה; חבר הכנסת רול – איננו

ישראל אייכלר:  חבר הכנסת חמד עמאר, בבקשה

ישראל אייכלר: הודעה לסגנית מזכיר הכנסת

אלינור ימין: ברשות יושב-ראש הישיבה, הינני מתכבדת להודיעכם, כי הונחה היום על שולחן הכנסת, לקריאה השנייה ולקריאה השלישית: הצעת חוק לדחיית הבחירות הכלליות לרשויות המקומיות, התשפ"ד–2023, שהחזירה ועדת הפנים והגנת הסביבה

אלינור ימין:  תודה

אלינור ימין: (קריאה ראשונה)     

ישראל אייכלר: בבקשה, חבר הכנסת עמאר

חמד עמאר: אדוני היושב-ראש, חבריי חברי הכנסת, כבוד השרים, קודם כול אני רוצה להשתתף בצערן של המשפחות שאיבדו את יקיריהן ולאחל החלמה מהירה לכל הפצועים וחזרתם של החטופים והשבויים הביתה כמה שיותר מהר

חמד עמאר:       אבל אני גם רוצה לנצל את ההזדמנות ששר המשפטים נמצא איתנו כאן

חמד עמאר:  אדוני שר המשפטים – הוא לא שומע אותי

חמד עמאר:  אדוני שר המשפטים, אם אתה שומע אותי, חשוב מאוד מה שאני הולך להגיד עכשיו, כי אני קיבלתי עשרות טלפונים מאנשי מילואים דרוזים עכשיו

חמד עמאר:  עשרות טלפונים – לא אחד ולא שניים, עשרות טלפונים – מאנשים שנמצאים עכשיו בחזית הדרומית או הצפונית ומקבלים הביתה צווים מינהליים של 300,000 שקל על בנייה בלתי מורשית – לא בלתי חוקית – על קרקע פרטית שלהם, והמקום שגרים בו הילדים שלהם, ועכשיו הם נמצאים בחזית

חמד עמאר:  וחלק גם מקבל צווי הריסה, אדוני היושב-ראש

חמד עמאר:  בזמן הקשה הזה, בזמן שכולנו נלחמים, בזמן שכל מדינת ישראל מגויסת, אותם צעירים שבנו את הבית שלהם על הקרקע הפרטית שלהם מקבלים צווים מינהליים ב-300,000 שקל וצווי הריסה

חמד עמאר:  לכן אני פונה אליך, שר המשפטים יריב לוין, ואני מבקש ממך: זה בסמכות שלך, אנחנו בזמן מלחמה, להקפיא את הצווים האלה; גם צווי ההריסה וגם הצווים המינהליים של הקנסות

חמד עמאר:  את שניהם אתה יכול לעשות, ואם אתה לא יכול לעשות את זה בהוראה, תביא את זה כחקיקה ותקפיאו את הנושאים האלה, כי האנשים האלה נלחמים עכשיו למען המדינה, והם רוצים לחזור לבית שלהם, לא רוצים להגיע לבית הרוס

ישראל אייכלר: תודה רבה

ישראל אייכלר:  חברת הכנסת סלימאן – איננה; חבר הכנסת עמית הלוי – איננו; חבר הכנסת איימן עודה – איננו

ישראל אייכלר:  חבר הכנסת עטאונה, בבקשה

יוסף עטאונה: כבוד היושב-ראש, כנסת נכבדה, היום בוועדות התקיימו דיונים רבים על טיפול והתמודדות עם השלכות המלחמה

יוסף עטאונה:  בתחילת הבוקר גם פורסמה על ידי רשות המיסים רשימה – מושג חדש, לפחות אני הכרתי אותו רק היום – יישובי ספר, שזכאים לפיצוי על נזקי מלחמה וגם על נזק עקיף

יוסף עטאונה:  בהסתכלות על הרשימה שפורסמה על ידי רשות המיסים אין אף יישוב ערבי בדואי בנגב

יוסף עטאונה:  זה מצטרף לעוד מהלכים בשבוע האחרון שיזמה הממשלה להקלות במיגון בנגב ובכל הארץ

יוסף עטאונה:  כל ההקלות שמדברים עליהן כרגע שאושרו בוועדה הארצית לתכנון ובנייה לא מתייחסות לכפרים הבלתי-מוכרים בנגב

יוסף עטאונה:       בנגב יש 35 יישובים, כפרים לא מוכרים, שחיים בהם כ-120,000 אזרחים, שלא זוכים לשום הכרה מהמדינה, לא בשגרה ולא בחירום

יוסף עטאונה:  כשמדברים על הנגב היום, משום מה האוכלוסייה הערבית הבדואית בנגב לא נכללת בכל התוכניות של הממשלה שמטפלות בנזקי המלחמה – למרות שהחברה הערבית הבדואית בנגב שילמה מחיר כבד במלחמה הזו – גם הרוגים, גם פצועים, גם נעדרים וגם טילים שנופלים עד רגע זה על יישובים ערבים בדואים בנגב

יוסף עטאונה:  מבחינת הממשלה, משרדי הממשלה, האנשים האלה לא קיימים ולא זוכים לשום התייחסות

יוסף עטאונה:  אמרנו עד עכשיו שהמדינה, הממשלה, לא מכירה ביישובים הערביים הבדואיים בנגב, במצב היום, במלחמה, הממשלה מפקירה את היישובים הערביים הבדואיים בנגב

יוסף עטאונה:  הגיע הזמן, גם בשעת חירום וגם בשעת מלחמה, להכיר בכפרים הערביים הבדואיים בנגב; להכיר בהם ולתת להם את כל השירותים שכל יישוב יהודי בנגב זוכה להם

יוסף עטאונה:  אי-אפשר להמשיך עם מדיניות של אפליה ולראות באנשים סוג א' וסוג ב'

יוסף עטאונה:  אנחנו אזרחים שווים

יוסף עטאונה:  יש להכיר בכפרים מיידית

יוסף עטאונה:  על הממשלה לספק מיגון מיידי לכל הכפרים הלא-מוכרים בנגב

יוסף עטאונה:  תודה

ישראל אייכלר: תודה רבה

ישראל אייכלר:  חבר הכנסת ווליד טאהא – איננו

ישראל אייכלר:  חבר הכנסת גלעד קריב

גלעד קריב: אדוני היושב-ראש, כנסת נכבדה, לאחר שחברתנו מירב בן ארי הביאה כאן על הדוכן הזה את אחד מן הסיפורים הקשים מקיבוץ ניר עוז, אני אבקש שנקיים כולנו את בקשתו של אביו של אוהד מונדר זכרי בן התשע, שחוגג היום את יום הולדתו

גלעד קריב:  אוהד נחטף ככל הנראה לעזה יחד עם אימו קרן ועם סבו וסבתו

גלעד קריב:  הבן והאם הגיעו לבקר את הסב והסבתא בקיבוץ ניר עוז באותו סוף שבוע של חג שמחת תורה

גלעד קריב:  הדוד רועי נרצח ונטמן

גלעד קריב:  האב, שנשאר בכפר סבא, ביקש היום מכל חבריו של אוהד ומכל אזרחי ישראל לציין את יום הולדתו

גלעד קריב:       אנחנו, כולנו, נושאים תפילה שיתקיימו באוהד ובכל יתר החטופים והנעדרים דברי הנביא ירמיהו: "כה אמר ה' מנעי קולך מבכי ועיניך מדמעה כי יש שכר לפעלתך נאם ה' ושבו מארץ אויב"

גלעד קריב:  וגם שיתקיימו באוהד, בסבו ובסבתו דברי הנביא זכריה: "כה אמר ה' צבאות עֹד  ישבו זקנים וזקנות ברחובות ירושלם ואיש משענתו בידו מרוב ימים ורחֹבות העיר ימלאו ילדים וילדות משחקים ברחֹבֹתיה"

גלעד קריב:  ומי ייתן והנבואה על ירושלים תתגשם במהרה בשבילי נחל עוז, כפר עזה, בארי, ניר עוז וכל הקיבוצים והמושבים, וברחובותיה של העיר שדרות

גלעד קריב:  אוהד, אנחנו חושבים עליך, על אימך, על סבא ועל סבתא, ומי ייתן ונוכל לחגוג יחד איתך ועם משפחתך בקרוב מאוד

ישראל אייכלר: 	 חבר הכנסת יאסר חוג'יראת – איננו; חבר הכנסת יוסף טייב – איננו; חבר הכנסת ואליד אל הואשלה – איננו; חבר הכנסת משה אבוטבול – איננו; חברת הכנסת טלי גוטליב?     

טלי גוטליב: יש עוד סבב, נכון? בסבב האחרון

ישראל אייכלר: מוותרת; חבר הכנסת עודד פורר – מוותר

ישראל אייכלר:  השר רוצה להשיב או שאפשר להצביע? להשיב

ישראל אייכלר:  השר יריב לוין ישיב

המשפטים יריב לוין: תודה, אדוני היושב-ראש

המשפטים יריב לוין:  חברות וחברי הכנסת, רק לומר לדברים של חבר הכנסת חמד עמאר

המשפטים יריב לוין:  אחת, כפי שגם אתה יודע, הסמכות בנושא של מה שמכונה חוק קמיניץ וכל מה שקשור בטיפול בעולמות של בנייה בלתי חוקית וכו', אינה נמצאת בידיי

המשפטים יריב לוין:  המחלקה שעוסקת באכיפה של העניין הזה, כפי שאתה יודע – כי אתה היית שר במשרד האוצר – לא נמצאת במשרד המשפטים אלא דווקא במשרד האוצר

המשפטים יריב לוין:  ולכן, בכל הכבוד, אני יכול לעסוק ויש לי סמכות בנושאים שהם בענייני משרדי

המשפטים יריב לוין:  יחד עם זאת, אני כן מציע שככל שבאמת – ואינני יודע אם זה המצב – אבל ככל שיש באמת מקרים של הודעות כאלה שנשלחו לאחר שהמלחמה פרצה, נמצאת פה סגנית השר וולדיגר בבניין כל הזמן

המשפטים יריב לוין:  אפשר לפנות בעניין הזה, אני בטוח, דרכה, אולי ישירות ללשכת שר האוצר, להביא בפניו את הדברים האלה

המשפטים יריב לוין:  מעבר לזה שגם כך יש עצירה של מועדים וכו', אני חושב שאין ספק שתוך כדי המלחמה הדבר הזה ראוי לבדיקה ולבחינה, ואני בטוח שהיא גם תיעשה

המשפטים יריב לוין:  כך שאם יש מקרים נקודתיים שבאמת קרו אחרי המלחמה, פשוט תרכז אותם, תפנה אותם לשם, אני בטוח שגם תקבל מענה

המשפטים יריב לוין:  אבל אני חושב שחשוב לדייק ולא, אתה יודע, להטיל לפתחו של שר דבר שפשוט איננו בסמכותו

המשפטים יריב לוין:  זה המצב, ואתה מכיר אותו יותר טוב מכל אחד, כמי שכיהן כסגן שר במשרד האוצר

המשפטים יריב לוין:       לסיכום, חבר הכנסת עמאר, אנחנו רוצים לעזור לכולם, צריכים לעזור לכולם במצב הזה, ואני מציע שתרכז את הפניות האלה ופשוט תעביר אותן ליחידת האכיפה דרך השר, על מנת שיינתן מענה לדברים

המשפטים יריב לוין:  תודה

ישראל אייכלר: תודה רבה

ישראל אייכלר:       חברי הכנסת, אנחנו נעבור להצבעה על הצעת חוק הארכת תקופות ודחיית מועדים (הוראת שעה – חרבות ברזל) (אישורים רגולטוריים, עיצומים כספיים ובדיקות מתקני גז), התשפ"ד–2023, בקריאה ראשונה

ישראל אייכלר:  ההצבעה אלקטרונית

ישראל אייכלר:  מי בעד? מי נגד? מי נמנע?      

ישראל אייכלר: בעד ההצעה להעביר את הצעת החוק לוועדה – 19 

ישראל אייכלר: נמנעים – אין 

ישראל אייכלר: 	 19 חברי כנסת בעד, אין מתנגדים, אין נמנעים, אני קובע כי הצעת חוק הארכת תקופות ודחיית מועדים (הוראת שעה – חרבות ברזל) (אישורים רגולטוריים, עיצומים כספיים ובדיקות מתקני גז), התשפ"ד–2023, אושרה בקריאה ראשונה ותעבור לדיון בוועדת החוקה, חוק ומשפט להכנתה לקריאה השנייה והשלישית

ישראל אייכלר: [רשומות (הצעות חוק, חוב' מ/1663)

ישראל אייכלר: ] 

ישראל אייכלר: חברי הכנסת, הסעיף הבא על סדר היום הצעת חוק המקרקעין (תיקון מס' 38) (הרחבת בנייה לשם הקמת מרחב מוגן בבית מורכב), התשפ"ד–2023, בקריאה ראשונה

ישראל אייכלר:  אני מזמין את שר המשפטים חבר הכנסת יריב לוין להציג את הצעת החוק, בבקשה

המשפטים יריב לוין: תודה רבה, אדוני היושב-ראש

המשפטים יריב לוין:  חברות וחברי הכנסת, הצעת החוק נועדה להסיר חסמים בתהליך ביצוע מיגון דירתי או קומתי במבנה או באגף בבית מורכב כמשמעותו בסעיף 59 לחוק המקרקעין, דהיינו בית משותף שמורכב ממספר מבנים או אגפים, מה שמכונה כניסות, אשר לכל אחד מהם יש כניסה נפרדת או מתקנים נפרדים

המשפטים יריב לוין:  סעיף 71ב לחוק המקרקעין קובע כי ההסכמה הדרושה לצורך החלטה שעניינה הרחבת דירה לשם בניית מרחב מוגן דירתי או קומתי טעונה הסכמה של מי שבבעלותם 60% מהדירות

המשפטים יריב לוין:  המטרה של הצעת החוק הזו, שראשיתה בהחלטת ממשלה מס' 1278 מיום י"א באדר ב' התשפ"ב, 14 במרץ 2022, שעסקה בתוכניות למיגון דירתי מפני ירי תלול-מסלול בעיר אשקלון – בהחלטה ההיא נקבע, בין השאר, כי יקודם תיקון חקיקה שעניינו הסרת חסמים לביצוע מיגון דירתי או קומתי במבנה או באגף בבית מורכב

המשפטים יריב לוין:       תהליך העבודה על הצעת החוק הזו אכן ארך לא מעט זמן

המשפטים יריב לוין:  יש בה הרבה מאוד היבטים מורכבים ולא פשוטים

המשפטים יריב לוין:  צריך לומר שגם באופן שהיא מובאת כרגע לכנסת יש בהחלט סימני שאלה, יהיה נכון לדון בהם לעומק בוועדה, וייתכן שגם יידרשו תיקונים בהתאם

המשפטים יריב לוין:  אבל כרגע, כדי שאפשר יהיה באמת להתקדם בתהליך, מוצע שאחוז ההסכמה הנדרשת לשם ביצוע הרחבת הבנייה לשם הקמת מרחב מוגן דירתי או קומתי יהיה 60% מבעלי הדירות

המשפטים יריב לוין:  ה-60% האלה יהיו תקפים רק בתוך אותו מבנה או אגף ויתייחסו אליו כאל בית משותף נפרד

המשפטים יריב לוין:  יש בהצעת החוק הסדר שמאפשר לבעלי דירות בכניסות או באגפים אחרים אפשרות לפנות למפקחים על המקרקעין במקרים של פגיעה מהותית בזכויותיהם, והדבר הזה כמובן יכול להיות

המשפטים יריב לוין:  צריך להבין שבנייה כזאת יכולה לחסום אור, אוויר, לדירות ולחלקים אחרים של המבנה, והמטרה היא בעצם לייצר מסלול שיאפשר באופן פשוט יותר לקדם את הקמת הממ"דים או המרחבים המוגנים, ועדיין למצוא את הדרך הנכונה להבטיח את זכויות אלה שעלולים להיפגע מדבר כזה במקרים מתאימים

המשפטים יריב לוין:       אני חושב שהאיזון שמוצג כאן הוא בסך הכול האיזון הנכון

המשפטים יריב לוין:  אבל שוב אני אומר, יהיה צריך להיכנס לפרטים בדיוני הוועדה, ויכול להיות שנקבל משם רעיונות שיוכלו גם לשפר את ההצעה, שבהחלט יצאה מורכבת, אבל אני חושב שהיא חשובה מאוד בימים אלה

המשפטים יריב לוין:  אני מבקש את אישור הכנסת בקריאה הראשונה, תודה

ישראל אייכלר: 	 תודה לכבוד השר יריב לוין

ישראל אייכלר:  אנחנו עוברים לרשימת הדוברים

ישראל אייכלר:  חבר הכנסת דני דנון – איננו

ישראל אייכלר:  חברת הכנסת מירב בן ארי, בבקשה

מירב בן ארי: אדוני היושב בראש, כנסת נכבדה

מירב בן ארי:  זה הנאום האחרון שלי להיום, אבל חשוב לי להקריא לכם אותו, כי קראתי אותו בסוף השבוע בידיעות אחרונות ואני חושבת שכולם צריכים לשמוע את מה שדרור פויר כותב: "הרבה דברים השתנו בי בשבועיים האחרונים, כולל העמדות הפוליטיות שלי

מירב בן ארי:  בעיני עצמי אני איש מרכז, אבל בטח יהיו כאלה שיתארו אותי כשמאל"

ישראל אייכלר: אני סוגר את רשימת הנואמים

מירב בן ארי: "האמנתי, אם לשאול עוד ציטוט משלום חנוך, שהאויב שלי בעזה הוא בסך הכול בשר ודם בדיוק כמוני, לא מאמין לאף אחד כמוני בדיוק, אדם שיכול להיות אוהב שלי אם רק אושיט לו יד

מירב בן ארי:  חשבתי שסך הכול כולם מעבר לגדר רק רוצים לחיות, כמוני

מירב בן ארי:  האמנתי שאפשר לצמצם את הקיצוניות ואת השנאה, שהקלה והכלה ומקומות עבודה הם הדרך לעתיד טוב יותר, שמשא ומתן עקיף עדיף על כלום, שמזוודות עם כסף עדיפות על טילים

מירב בן ארי:      "ובכן, לא עוד

מירב בן ארי:  כן, הוא בשר ודם האויב שלי, כמובן, אבל הוא לא כמוני ואני לא כמוהו

מירב בן ארי:  בבוקר שבת 7 באוקטובר נחצה גבול האנושיות ונשרפו כל הגשרים

מירב בן ארי:  זו לא הייתה התנגדות לכיבוש, זה לא היה בגלל המצור וגם לא בגלל אל-אקצא

מירב בן ארי:  זו הייתה שנאה עמוקה, תהומית, מעוותת, צמאת דם, והשתתפו בה לצד מחבלים מאומנים גם אזרחים והמון, שביצעו זוועות שאי-אפשר היה לדמיין עד אז

מירב בן ארי:       "לא האמנתי, אני מודה שלא האמנתי שהם יכולים להתנהג ככה

מירב בן ארי:  ואחרי שכך היה, שום דבר לא יכול לחזור להיות כרגיל

מירב בן ארי:  לעולם לא אאמין להם יותר

מירב בן ארי:  אחרי ההונאה הזו, איך אפשר יהיה לבטוח בהברה אחת שתצא להם מהפה? כמה הם רימו אותנו - - - כמה שיקרו לנו?     "הוא לא כמוני, האויב שלי

מירב בן ארי:  מבחינתי, אני כבר לא יודע איך לדבר על חפים מפשע בעזה כשיותר מ-1,300 חפים מפשע נטבחו

מירב בן ארי:  אני לא יודע איך לדבר על בלתי מעורבים כשהם מפציצים בתי חולים

מירב בן ארי:  שמעתי כל כך הרבה פעמים שתושבי עזה 'שבויים בידי חמאס', וכמעט האמנתי, עד שראיתי את הסרטונים של חטופות וחטופים ישראלים בעזה והעזתים לא נראו מי יודע מה 'שבויים' בידי חמאס, להפך, הם היו נראים צוהלים – ואם הם באמת שבויים, אנא, מסרו מידע על חטוף אחד; בואו, הצביעו על מקומה של זקנה אחת; תדאגו לתרופות לחולה אחד, בואו נראה

מירב בן ארי:  כל עוד יש תינוק אחד שלנו בעזה, אלה ה'שבויים בידי חמאס', היחידים שמותר לדבר עליהם

מירב בן ארי:  האם תושב שדרות חף מפשע פחות מתושב עזה? ברור שלא - - - ליבי, אני מודה, נאטם לסבלותיהם של תושבי עזה

מירב בן ארי:  כשמאלן לייט קשה לי לחשוב את המחשבות האלה, ודאי לכתוב אותן, אבל מה עוד נותר

מירב בן ארי:  אחרי מה שקרה, המשבר ההומניטרי היחיד שאכפת לי ממנו כרגע הוא המשבר שלנו

מירב בן ארי:  ואם העזתים באמת 'שבויים בידי חמאס', הרי שכל המערכה הזאת תהיה – לטובתם, לא? סוף סוף היא תשחרר את העזתים ותאפשר להם להיות ההונג-קונג של המזרח התיכון - -"     

ישראל אייכלר: תודה

מירב בן ארי: "- - כמו שהם תמיד חלמו, להפוך את עזה לגן עדן לנשים וללהט"בים כמו שהם תמיד רצו עד שבא חמאס ושבה אותם"

מירב בן ארי:  תודה, אדוני

ישראל אייכלר: חברת הכנסת מרב מיכאלי – איננה; חבר הכנסת עידן רול – איננו

ישראל אייכלר:  חבר הכנסת חמד עמאר, בבקשה

חמד עמאר: אדוני היושב-ראש, היום התקיים דיון בוועדת הכספים שבו היה אמור משרד האוצר להציג את המתווה של הפיצויים לנפגעים מהמלחמה

חמד עמאר:  מי שבא להציג את המתווה – לא שר האוצר, לא המנכ"ל שלו, אפילו לא ראש אגף תקציבים ולא החשב הכללי

חמד עמאר:  אבל הופתעתי לראות גם שם את שר הכלכלה, שהגיע גם הוא עם מתווה משלו

חמד עמאר:  אבל מה שהתברר, אדוני היושב-ראש, שהמתווה שהוצג היום לכנסת ולוועדת הכספים – בכלל לא דנו בו בממשלה, לא דנו בו בקבינט החברתי-כלכלי

חמד עמאר:  זה מתווה של משרד האוצר

חמד עמאר:  והמתווה של שר הכלכלה נוגד לגמרי את המתווה של שר האוצר

חמד עמאר:  יש ממשלה אחת שלא יודעת להביא החלטה על מתווה ביצועים בזמנים קשים כאלה? אני לא מצליח להבין

חמד עמאר:  אני ישבתי שם, שמעתי את הסבל של האנשים

חמד עמאר:  בא לך לבכות שם ממה שסובלים האנשים, שרוצים לקבל את הפיצויים, רוצים להמשיך לחיות

חמד עמאר:  אפילו על נושא של בתי מלון של המפונים – ראש רשות מקבל פתק שמפנים את התושבים שלו מבית המלון, ואז יושב-ראש ועדת הכספים צריך לצאת החוצה, לעשות טלפון ולחזור, להגיד לנו שאף אחד לא יצא מבית המלון

חמד עמאר:       ממשלה צריכה לעבוד בזמנים קשים כאלה

חמד עמאר:  קבינט חברתי-כלכלי צריך להתכנס יום-יום, להחליט החלטות, לתת תוצאות

חמד עמאר:  האנשים בלחץ, רוצים שיהיו להם דברים ברורים, מה הם מקבלים, כמה הם מקבלים

חמד עמאר:  אני לא רוצה לדבר על זה שאנחנו מדינה שכל הזמן במלחמות, במבצעים, באירועים קשים

חמד עמאר:  היה צריך להיות לנו – לא מתווה, היה צריך להיות נוהל ברור, בלחיצת כפתור היה צריך לעשות את הכול, אבל אין לנו את זה

חמד עמאר:       אני רוצה להגיד כאן גם לשר האוצר, גם לממשלה, כל הענפים במדינת ישראל נפגעו

חמד עמאר:  לא צריכים להגיע התעשיינים, המייצגים של התיירות, המסעדות – כל ענף לבוא לבד

חמד עמאר:  כולם נפגעו

חמד עמאר:  ולא צריך להגיד 07, 09, 020, כי מי שמגיע מהצפון מרגיש את זה, ואני מרגיש את זה

חמד עמאר:  היה לוקח לי שלוש שעות להגיע ביום שני בבוקר, היום – שעה וחצי אני כאן בכנסת

חמד עמאר:  כי אנשים לא הולכים לעבודה - -      

ישראל אייכלר: תודה רבה

חמד עמאר: - - ויש לנו גם הרבה אנשים מגויסים למילואים

חמד עמאר:  אנשים שנמצאים במילואים צריכים שיהיה להם ביטחון כלכלי, שידעו שהם יכולים לשלם את המשכנתה, ואם צריך לדחות את המשכנתאות – צריך לדחות את המשכנתאות

חמד עמאר:  הם צריכים להיות מרוכזים במלחמה ולא בדברים אחרים

ישראל אייכלר: תודה, תודה רבה

ישראל אייכלר:  חברת הכנסת סלימאן – איננה; חבר הכנסת הלוי – איננו; חבר הכנסת איימן עודה – איננו; חבר הכנסת אחמד טיבי – איננו; חבר הכנסת עטאונה – מוותר; חבר הכנסת ווליד טאהא – איננו; חבר הכנסת גלעד קריב – איננו; חבר הכנסת יאסר חוג'יראת – איננו; חבר הכנסת יוסף טייב – איננו; חבר הכנסת אלהואשלה – איננו; חבר הכנסת אבוטבול – איננו

ישראל אייכלר:  חברת הכנסת טלי גוטליב, בבקשה

טלי גוטליב: שלום לעם ישראל

טלי גוטליב:  אני גזרתי על עצמי עד אחרי המלחמה לא לחפש אשמים, לא להתעסק בפוליטיקה, לא מי יותר, לא מי טעה, לא מי אמר, לא אמרתי לכם, כן אמרתי לכם

טלי גוטליב:  זה לא על השולחן

טלי גוטליב:  יש לנו מטרה אחת בלבד והיא לשמור על חוסנה של מדינת ישראל ולהחזיר את הביטחון לאזרחי מדינת ישראל, נקודה

טלי גוטליב:  אבל אני זאת אני, והממשלה זאת ממשלה

טלי גוטליב:  הממשלה מחויבת בזמן מלחמה, על שריה, להסתכל לציבור בעיניים ולהסביר לציבור מדי יום מה היא מחליטה ומה היא מקדמת ובמה היא מתקדמת

טלי גוטליב:       אני אתן לכם הסברים קטנים, ואני מצפה מהשרים לעשות את זה, כל שר, זה לא משנה

טלי גוטליב:  אחת, אני אומרת, נתחיל בראש הממשלה

טלי גוטליב:  אם ראש הממשלה ייתן לי הסבר איך אני יכולה להיות שקטה – אגב, אני סומכת שכולם רוצים את אותה מטרה

טלי גוטליב:  אבל אם ראש הממשלה, ממשיכים לשבת סביבו אותם אנשים שאחזו באותה פרדיגמה עד 7 באוקטובר, אותה פרדיגמה שאומרת: אנחנו נשלם לרשות הפלסטינית והרשות הפלסטינית תמגר את הטרור – כל מי שהדבר ההזוי הזה הניח את דעתו ולא תהה על זה ולא אמר שום דבר לעומתי לא יכול להמשיך לשבת ולתת עצה

טלי גוטליב:  אני מפצירה בראש הממשלה כמו שאני מפצירה ברמטכ"ל, להקיף את עצמם באנשים שחושבים אחרת, להדק את עצמם ולדייק את עצמם לקראת המטרות

טלי גוטליב:  זה באשר לראש הממשלה

טלי גוטליב:       באשר לממשלה עצמה, אם אתם מחליטים לשבור מצור – ושבירת המצור היא הייתה בעיניי החלטה איומה, כי בלי רעב וצמא אצל האוכלוסייה העזתית לא נצליח לגייס משת"פ; לא נצליח לגייס מודיעין; לא נצליח לשחד אנשים באוכל, בשתייה, בתרופות, כדי להשיג מודיעין; ואנחנו יודעים שמציאת החטופים היא מטרה עליונה וסופר-חשובה לצד מטרות הלחימה – אז אם שברתם את החלטת המצור, אל תסתפקו ותגידו לנו "ביידן"

טלי גוטליב:  לא, אתם צריכים להסביר את עמדתכם שלכם, ומדי ערב לשלוח שר בממשלת ישראל לדברר את העשייה של הממשלה

טלי גוטליב:  אחרת משתלטת על השיח הישראלי תעמולה תבוסתנית – שאגב, היא עבירה פלילית בפני עצמה – משתלטת על השיח הציבורי תקשורת שלא גזרה על עצמה להשכין שלום בינינו, שלא גזרה על עצמה להיות - - -     

גלעד קריב: - - -      

טלי גוטליב: לא גזרה על עצמה שלא ללבות ריב, שיסוי ומדון

טלי גוטליב:  לכן אני מפצירה בחבריי מהממשלה: צאו לציבור, הסבירו את מהלכי המלחמה הללו, הסבירו את מטרות המלחמה הגלויות, הסבירו את הצעדים הגלויים, כי אני יודעת שאנחנו נפעל נכון, אבל לפני הפעולה הנכונה, שתימדד בתוצאה, אנחנו נמדדים מדי יום

טלי גוטליב:       פה אני רק מבקשת לחזק את חיילינו הגיבורים, ובשמם – גם בשם הבן שלי שנמצא בצו 8 משבת ואח שלי ואפילו אבא שלי – אני מפצירה בממשלה לא לפחד ליזום

טלי גוטליב:  ליזום, ליזום וליזום

טלי גוטליב:  זה שינוי שלם של תפיסת לחימה בעת הזאת

טלי גוטליב:  אני מצפה ליוזמה

טלי גוטליב:  מי ייתן, כמובן, השם ישמור את חיילינו הגיבורים, שנעמוד כאן באמת בבשורות טובות ובחזרת החוסן של המדינה האחת הזו שלנו, האחת ואין בלתה

ישראל אייכלר: תודה רבה

טלי גוטליב: כל יום שעובר עיני אומות העולם נישאות אלינו; עיני אויבינו נישאות אלינו, ואסור לנו להפסיד במערכה של התודעה אפילו יום אחד

ישראל אייכלר: תודה רבה

ישראל אייכלר:  חברת הכנסת שרון ניר, בבקשה

שרון ניר: תודה, אדוני היושב-ראש

שרון ניר:  חבריי חברי הכנסת אם יש נקודת אור בתוך החושך הגדול הזה זה באמת הדור הצעיר

שרון ניר:  הדור הצעיר, שבבוקר השבת השחורה קפץ מהמיטות, הוזעק והזעיק את עצמו לשטח; נסע, עטה על עצמו נשקים, ובשארית כוחו התחיל לנהל באופן עצמי את המערכה הזו, שנכפתה עלינו

שרון ניר:  אלה באמת מפקדי ומפקדות השטח

שרון ניר:  הדור שאנחנו קראנו לו "דור הטיקטוק", אלה שהולכים כעת לקטוף את עגבניות השרי מהמטעים, המכינות שנמצאות בכל מקום, אוספות את ילדי המפונים ונותנות שיעורים כאלה ואחרים כדי לקדם באמת את הילדים ולעשות להם מיני מסגרות חינוך

שרון ניר:  זו נקודת האור שלנו

שרון ניר:       אבל הדור הזה רוצה משהו אחד: הדור הזה רוצה להסתכל למעלה ולראות למעלה אנשים ראויים – אם זה בצבא ואם זה בהנהגה המדינית

שרון ניר:  כשהדור הזה מסתכל למעלה יש לו ציפייה אחת – ציפייה מרכזית ובסיסית בעיניי, ציפייה שמצופה ממנהיגים, ממפקדים: קודם כול, כדי להיות ראויים להנהיג ולהוביל את אותו דור צעיר צריך לעשות דבר בסיסי אחד, שעשה אותו הרמטכ"ל, עשה אותו ראש אמ"ן, עשו אותו מפקדי הצבא; להגיד: אנחנו נושאים באחריות, האחריות היא קודם כול שלנו

שרון ניר:  אחריות זה כמו המילה "אחריות", זה מאל"ף ועד תי"ו

שרון ניר:  אחריות נותנת את הלגיטימציה להגיד "אחריי"

שרון ניר:  זו הזכות שקנו לעצמם המפקדים בצבא; זו הזכות שעדיין לא קנו לעצמם המפקדים בהנהגה המדינית; זו הזכות שכל כך מצופה ממנהיגות כשהמדינה נמצאת במשבר

שרון ניר:  אז באמת, אחריות זה הדבר הכי בסיסי כדי לקבל לגיטימציה להובלה ולהנהגה, בטח בשעת חירום

שרון ניר:  אז לכל שדרת הפיקוד, מהצבא ועד לדרג המדיני וכלה בראש הממשלה – ואולי במיוחד אליו – אני פונה בדרישה להיות ראויים להוביל את אותם חיילים שנמצאים עכשיו בפאתי עזה ובכניסה לצפון; לעמוד ולהסתכל למציאות נכוחה בפנים, ולהגיד: אנחנו רוצים להיות ראויים לכם, אנחנו לוקחים אחריות

שרון ניר:  תודה רבה

ישראל אייכלר: אחרון הדוברים, חבר הכנסת מיקי לוי

מיקי לוי: אדוני היושב-ראש, אתמול השתתפתי בהלוויה של לוחם צה"ל

מיקי לוי:  הלוויה עצובה של עומר בלוה מהרצליה, זיכרונו לברכה

מיקי לוי:  עומר, יחד עם משפחתו, ההורים סיגל ואיל, עלו לישראל ממרילנד רוקוויל

מיקי לוי:  עומר התגייס לגולני; התגייס לשירות משמעותי

מיקי לוי:  עומר סיים שלוש שנות שירות – שירות משמעותי מאוד – ויצא לטיול הגדול עם חברתו אודליה

מיקי לוי:  כאשר פרצה המלחמה מצאה המלחמה את עומר שוהה במרילנד ארצות הברית

מיקי לוי:  הוא התקשר לאביו ולחץ עליו למצוא כרטיס טיסה בחזרה לישראל

מיקי לוי:  עומר שכנע את אביו איל לקנות כרטיסים ולהטיס אותו לארץ

מיקי לוי:  הוא שכנע את אביו שהוא חייב להיות עם חייליו

מיקי לוי:  עומר הגיע לפני שבוע לארץ, התחייל ועלה עם חטיבת אלכסנדרוני לגבול הצפון

מיקי לוי:  טיל נ"ט של ארגון הטרור חיזבאללה, יימח שמם, השיג אותו

מיקי לוי:  עומר נהרג במקום

מיקי לוי:  עומר אות ומופת לחינוך ציוני

מיקי לוי:  דוגמה אישית

מיקי לוי:  יכול היה להמשיך ולשהות בארצות הברית, התעקש להגיע לארץ ולהצטרף לחבריו

מיקי לוי:  איל, סיגל ושלושת האחים, בני משפחת בלוה היקרה, מחבק אתכם אל ליבי

מיקי לוי:      ביום חמישי הלכתי לנחם את משפחתם של הדר ואיתי שנרצחו על ידי חיות אדם

מיקי לוי:  בדרך נס התאומים בני העשרה חודשים נשארו בממ"ד וניצלו

מיקי לוי:  התאומים שרדו 12 שעות

מיקי לוי:  במהלך השיחה הגיעו שני התאומים לדירה שבה ישבה המשפחה שבעה

מיקי לוי:  ראיתי אותם זוחלים וצוהלים ומושיטים את ידיהם לאוויר, כאילו מבקשים עזרה

מיקי לוי:  נשברתי, עזבתי את הדירה

מיקי לוי:  הסיוט ליווה אותי כל הלילה

מיקי לוי:  שנתי נדדה

מיקי לוי:      אין מחילה, אין כפרה על הזוועות שעשה ארגון המרצחים באזרחי מדינת ישראל

מיקי לוי:  לא נשקוט; לא ננוח עד אשר החטופים יוחזרו הביתה

מיקי לוי:  זו המטרה העליונה

מיקי לוי:  לא עת תוכחה וחשבון על מחדלי הממשלה הזו והגורמים שהביאו אותנו למצב הזה לאורך עשרת החודשים שחלפו

מיקי לוי:  יש כרגע אויב משותף לכולנו: השמדת חמאס מעל פני האדמה

מיקי לוי:  תודה

ישראל אייכלר: יש שר שרוצה להשיב? אנחנו ניגש מייד להצבעה, כי שר המשפטים איננו

ישראל אייכלר:  אפשר לגשת להצבעה

מירב בן ארי: אבל שר צריך להיות פה

ישראל אייכלר: לא, יש שר, אבל הוא לא משיב

ישראל אייכלר:  אנחנו ניגש מייד להצבעה

ישראל אייכלר:      חברי הכנסת, אנחנו נעבור להצבעה על הצעת חוק המקרקעין (תיקון מס' 38) (הרחבת בנייה לשם הקמת מרחב מוגן בבית מורכב), התשפ"ד–2023, בקריאה ראשונה

ישראל אייכלר:  מי בעד? מי נגד? מי נמנע?     

ישראל אייכלר: בעד ההצעה להעביר את הצעת החוק לוועדה – 16 

ישראל אייכלר: נמנעים – אין  

ישראל אייכלר:  16 חברי כנסת בעד, אין מתנגדים, אין נמנעים

ישראל אייכלר:  אני קובע כי הצעת חוק המקרקעין (תיקון מס' 38) (הרחבת בנייה לשם הקמת מרחב מוגן בבית מורכב), אושרה בקריאה ראשונה ותעבור לדיון בוועדת הפנים והגנת הסביבה להכנתה לקריאה השנייה והשלישית

ישראל אייכלר: [מס' מ/1657; דברי הכנסת, חוב' א', ישיבה 105; נספחות

ישראל אייכלר: ] 

ישראל אייכלר: חברי הכנסת, הנושא הבא על סדר-היום: הצעת חוק לדחיית הבחירות הכלליות לרשויות המקומיות, התשפ"ד–2023, בקריאה השנייה והשלישית

ישראל אייכלר:  אני מזמין את יושב-ראש ועדת הפנים והגנת הסביבה חבר הכנסת יעקב אשר להציג את הצעת החוק, בבקשה

והגנת הסביבה): מכובדי היושב-ראש, חבריי חברי הכנסת, כבוד השר, אני מתכבד להביא בפניכם את הצעת חוק לדחיית מועד הבחירות הכלליות לרשויות המקומיות, התשפ"ד–2023, לקריאה השנייה ולקריאה השלישית

והגנת הסביבה):  בדיוק בעוד שמונה ימים, ב-31 באוקטובר, היו אמורות להתקיים הבחירות לכלל הרשויות המקומיות והאזוריות במדינת ישראל

והגנת הסביבה):  לצערנו, בשל מצב המלחמה שבו מצויה מדינת ישראל בימים אלה, יש קשיים משמעותיים, מהותיים וטכניים כאחד, המונעים את קיום מערכת הבחירות הכלליות לרשויות המקומיות במהלך תקופה זו

והגנת הסביבה):  לאור האמור, מוצע בהצעת חוק זו, שיזמה הממשלה, לדחות את מועד הבחירות

והגנת הסביבה):  הממשלה הציעה כי הבחירות יידחו בשלושה חודשים, ליום כ' בשבט, 30 בינואר 2024

והגנת הסביבה):  במהלך הכנת הצעת החוק לקריאה השנייה והשלישית ועדת הפנים והגנת הסביבה החליטה לעשות שינוי בתאריכים, ולאפשר מנגנון של דחייה בחודש אחד נוסף, וזאת על מנת למצות את האפשרות לקיים את מערכת הבחירות תוך הקפאת הליכים שכבר התקיימו

והגנת הסביבה):       מדובר בעצם על מערכת בחירות שמוזזת כמו שהיא, לאחר כל שלבי ההכנה שלה, לאחר הגשת המועמדים – בהקפאה

והגנת הסביבה):  מעבירים את זה או לשלושה או לארבעה חודשים

והגנת הסביבה):  על פי המוצע, הממשלה תהיה רשאית, בצו, לאחר שקיבלה את המלצתה של ועדת הפנים והגנת הסביבה של הכנסת שהתקבלה ברוב של שלושה-רבעים מחבריה ובאישור – אישור בלבד – של הכנסת, לדחות את המועד החדש ליום י"ח באדר א' התשפ"ד, 27 בפברואר 2024, וזאת בהגשת הצו לוועדה עד ליום י"ט בטבת התשפ"ד, 31 בדצמבר, כדי שיהיה מספיק זמן להיערכות לדחיית הבחירות למועד זה

והגנת הסביבה):       בעצם קבענו מנגנון בחקיקה הזאת של התקופה הזאת, שנעה בין שלושה לארבעה חודשים

והגנת הסביבה):  זאת עדיין תקופה שבה אפשר להקפיא את המצב הקיים, כי מעבר לזה אנחנו כבר נכנסים לעניינים נוספים של הזכות לבחור ולהיבחר, שינויים, פתיחת ספר הבוחרים וכו'

והגנת הסביבה):  לכן עשינו שתי מדרגות, כדי שיהיה מצב שאפשר יהיה – אנחנו מתפללים כולם לישועת השם כהרף עין, ואנחנו מקווים שכך יהיה – אבל אם נוכל לעשות את הבחירות, יש חשיבות גדולה מאוד לכך שהבחירות ייערכו כמה שיותר מוקדם

והגנת הסביבה):  אנחנו לא צריכים לתת מתנה לאויבינו שהליך כזה חשוב, הליך דמוקרטי חשוב מאין כמותו, הליך שבו הרשויות המקומיות בוחרות את מנהיגיהן, יידחה סתם

והגנת הסביבה):  אז אנחנו עושים את כל המאמצים

והגנת הסביבה):  לכן, הוועדה החליטה לשנות את ההצעה של הממשלה, בהסכמה של הממשלה, לאחר מכן, במהלך הדיונים

והגנת הסביבה):       בנוסף, מוצע להבהיר כי אין צורך לחזור ולשוב על פעולות שכבר בוצעו לקראת מועד הבחירות המקורי, וכי כל פעולה שנעשתה כדין ובמועדה לקראת יום הבחירות המקורי לפני תחילתו של חוק זו, לפי הוראה בחיקוק הנוגעת לבחירות ברשויות המקומיות ובמועצות האזוריות ולכל עניין הכרוך בכך, תעמוד בתוקפה

והגנת הסביבה):  כן מוצע ליצור רצף בין שתי תקופות הבחירות – הראשונה, שמוצע לדחותה; השנייה, הנגזרת מן המועד החדש המוצע – על מנת להימנע מחלל חקיקתי בתקופת הביניים שצפויה להיווצר ביניהן

והגנת הסביבה):  לזה יש השלכה להרבה מאוד חקיקות

והגנת הסביבה):      בזמן הדיונים בוועדת הפנים והגנת הסביבה עלה, כפי שאמרתי בנאום הקודם שלי קודם על הפיצול, שיש הרבה מאוד – ההחלטה הזאת על שינוי המועד טומנת בחובה המון המון דברים חשובים, רגישים, אנושיים, אם זה בנושא של חל"ת, שאנשים מחויבים לצאת לחל"ת, והוועדה תיתן פתרונות לעניין הזה, אם בנושאים נוספים

והגנת הסביבה):  אם ניקח נושא כל כך רגיש, כל כך אנושי, אנחנו יודעים ששני מועמדים נרצחו בטבח הנורא הזה שהיה – הוועדה מול משרדי הממשלה תביא בימים הקרובים את הצעת החוק המלאה, ושם נתקן גם את העניין הזה

והגנת הסביבה):  לא יהיה מצב שמשפחתו של נרצח תצטרך להתעסק בחובות שנשארו או בהשקעות שהושקעו כשאותם אנשים, אנשי ציבור מיוחדים במינם, הקריבו את נפשם

והגנת הסביבה):       לכן, כדי שנוכל לדון במכלול הנושאים – ניהלנו כבר שתי ועדות של שעות ארוכות והמון דיונים עם הצוות המשפטי וצוותים נוספים של הממשלה

והגנת הסביבה):  לכן, כדי לאפשר את המשך הדיון ללא צורך בהתחלה מחדש של תהליך החקיקה ועל מנת שלא לעכב את הקביעה העקרונית שעליה אנחנו מצביעים עכשיו, לפני שעה פיצלנו את החוק

והגנת הסביבה):  אנחנו מאשרים כרגע את המועדים, כך שהחלק הנותר יישאר על שולחנה של ועדת הפנים ויובא לאישורה ולאישור הכנסת – כתוב לי פה בהקדם האפשרי – בעזרת השם, ביום שני הבא

והגנת הסביבה):  שם, בעזרת השם, נביא את כל הפתרונות יחד עם הסכמות שנגיע אליהן עם משרדי ממשלה

והגנת הסביבה):  גם במקומות שבהם לא נגיע להסכמות, הוועדה תקבל את החלטתה, כדי שההליך הדמוקרטי הזה ייעשה בצורה טובה, וכדי שלא נגרום לאנשים לחשוב אולי לפרוש מהמרוץ

והגנת הסביבה):  עם כל מצב הרוח הקשה הזה היום, אם אנשים יראו שנופל עליהם עול כספי או דברים כאלה ואחרים בגלל ההארכה – זה התפקיד שלנו, כדי שההליך הזה ייעשה עד תום

והגנת הסביבה):  אני מקווה מאוד שנוכל לעשות את זה באמת בעוד שלושה חודשים, ולכל המאוחר בעוד ארבעה חודשים

והגנת הסביבה):  זה יהיה חלק מהניצחון של חזרה לשגרה אל מול אויבינו

והגנת הסביבה):       להצעת החוק לא הוגשו הסתייגויות

והגנת הסביבה):  אני מודה לחברי הוועדה על הדיונים הענייניים

והגנת הסביבה):  לכן, אבקש כי הכנסת תתמוך בהצעת החוק בקריאה השנייה והשלישית בנוסח המוצע על ידי הוועדה

והגנת הסביבה):  תודה רבה

ישראל אייכלר: אכן, לחוק הזה אין הסתייגויות, אבל יש בקשות רשות דיבור

ישראל אייכלר:  חבר הכנסת מלול – מוותר; חברי הכנסת עודה, טיבי, סלימאן ועטאונה – אינם

ישראל אייכלר:       לכן, אנחנו ניגש מייד להצבעה בקריאה השנייה

ישראל אייכלר:  מי בעד הצעת החוק בקריאה שנייה, מי נגד, מי נמנע? הצעת חוק לדחיית הבחירות הכלליות לרשויות המקומיות

ישראל אייכלר: בעד סעיפים 2-1 – 17 

ישראל אייכלר: נמנעים – אין 

ישראל אייכלר: 17 בעד, אין מתנגדים, אין נמנעים

ישראל אייכלר:  הצעת החוק אושרה בקריאה השנייה

ישראל אייכלר:       חברי הכנסת, אנחנו נעבור להצבעה בקריאה השלישית על הצעת החוק לדחיית הבחירות הכלליות ברשויות המקומיות

ישראל אייכלר:  מי בעד, מי נגד, מי נמנע?      

ישראל אייכלר: בעד החוק – 17 

ישראל אייכלר: נמנעים – אין  

ישראל אייכלר: 17 בעד, אין מתנגדים, אין נמנעים

ישראל אייכלר:  אני קובע כי הצעת החוק לדחיית הבחירות הכלליות לרשויות המקומיות, התשפ"ד–2023, התקבלה בקריאה השנייה והשלישית, ותיכנס לספר החוקים

ישראל אייכלר: [מס' מ/1643; דברי הכנסת, מושב ראשון, חוב' ל"ה, ישיבה 99; נספחות

ישראל אייכלר:  ] 

ישראל אייכלר: חברי הכנסת, הסעיף הבא על סדר-היום: הצעת חוק אמנת הבנק האסייני לפיתוח, התשפ"ד–2023, בקריאה השנייה והשלישית

ישראל אייכלר:  אני מזמין את חבר ועדת הכנסת, חבר הכנסת הרב פינדרוס, להציג את הצעת החוק בשם יושב-ראש ועדת הכספים

יצחק פינדרוס: אדוני היושב-ראש, חבריי חברי הכנסת, אני מתכבד להביא בפני הכנסת את הצעת חוק אמנת הבנק האסייני לפיתוח, התשפ"ד–2023, לקריאה השנייה ולקריאה השלישית

יצחק פינדרוס:  מדובר בהצעת חוק ממשלתית, שמטרתה להרחיב את קשרי המסחר הבין-לאומיים באמצעות הצטרפותה של מדינת ישראל כחברה בבנק האסייני לפיתוח

יצחק פינדרוס:  מדובר בבנק שפעילותו כוללת הלוואות, מענקים וסיוע בפרויקטים בין-לאומיים בתחומי האנרגיה, הבריאות, התחבורה וכיוצא באלה

יצחק פינדרוס:  בהתאם לאמנת הבנק, אשר אליו הצטרפה מדינת ישראל כחברה בשנת 2022, מוצע בהצעת חוק זו לקבוע כי לבנק תהיה אישיות משפטית בישראל

יצחק פינדרוס:  כמו כן, מוצע לעגן את המעמד, החסינות והזכויות הנלוות המפורטים באמנת הבנק ביחס לבנק ולנושאי המשרה בו, וכן לקבוע כי שר האוצר ייצג את המדינה לעניין חברותה בבנק, ידווח לוועדת הכספים של הכנסת אחת לשנה על פעילותו של הבנק והשקעותיו, ויביא לידיעת הממשלה תיקונים באמנת הבנק

יצחק פינדרוס:       לנוכח החשיבות הקיימת בפיתוח ובחיזוק הקשרים הכלכליים והמדיניים של ישראל עם מדינות אסיה, אבקשכם לאשר את הצעת החוק בקריאה השנייה ובקריאה השלישית

יצחק פינדרוס:       כאן המקום להודות ליועצת המשפטית של הוועדה, גב' שלומית ארליך, ולמנהל הוועדה טמיר על העבודה ועל ההכנה של הצעת חוק זו

יצחק פינדרוס:  תודה רבה

ישראל אייכלר: חברי הכנסת, להצעת החוק הזאת לא נרשמו הסתייגויות וגם לא בקשות רשות דיבור

ישראל אייכלר:       נעבור מייד להצבעה בקריאה השנייה על הצעת חוק אמנת הבנק האסייני לפיתוח, התשפ"ד–2023, כנוסח הוועדה

ישראל אייכלר:  מי בעד, מי נגד, מי נמנע?      

ישראל אייכלר: בעד סעיפים 1–6 – 8 

ישראל אייכלר: נמנעים – אין  

ישראל אייכלר: שמונה חברי כנסת בעד, אין מתנגדים, אין נמנעים

ישראל אייכלר:  אני קובע כי הצעת החוק אושרה בקריאה השנייה

יסמין פרידמן: אתה יכול לצרף אותי?     

ישראל אייכלר: אני יכול להוסיף את חברת הכנסת יסמין פרידמן לפרוטוקול

ישראל אייכלר:      חברי הכנסת, נעבור להצבעה בקריאה השלישית

ישראל אייכלר:  הצעת חוק אמנת הבנק האסייני לפיתוח, התשפ"ד–2023, מי בעד? מי נגד? מי נמנע?     

ישראל אייכלר: בעד החוק – 10 

ישראל אייכלר: נמנעים – אין  

ישראל אייכלר: עשרה בעד, אין מתנגדים, אין נמנעים

ישראל אייכלר:  אני קובע כי אמנת הבנק האסייני לפיתוח, התשפ"ד–2023, אושרה בקריאה השנייה והשלישית, ותיכנס לספר החוקים

ישראל אייכלר: חברי הכנסת, על סדר-היום החלטת הממשלה בהתאם לסעיף 31(ג) לחוק-יסוד: הממשלה לבטל את משרד ההסברה

ישראל אייכלר:  אני מזמין את השר המקשר בין הממשלה לכנסת ושר במשרד המשפטים דוד אמסלם להציג את החלטת הממשלה

ישראל אייכלר:  בבקשה

דוד אמסלם: אדוני היושב-ראש, חברי הכנסת, אני מתכבד להודיע כי הממשלה החליטה לבטל את משרד ההסברה בהתאם לסעיף 31(ג) לחוק-יסוד: הממשלה

דוד אמסלם:  בהתאם לסעיף 31(ג) לחוק-יסוד: הממשלה, מבקשת הממשלה את אישורה של הכנסת להחלטה זאת

דוד אמסלם:  תודה

ישראל אייכלר: אנחנו ניגשים לרשימת הדוברים

ישראל אייכלר:  חבר הכנסת דני דנון – איננו

ישראל אייכלר:  חברת הכנסת מירב בן ארי, בבקשה

מירב בן ארי: תודה, אדוני היושב-ראש, אני לא יכולה שלא להתייחס בדקה לאירוע המכונן של ביטול משרד מיותר, שמרגע שהוקם היה מיותר, לא עשה כלום חוץ מלהסית נגד אזרחי ישראל

מירב בן ארי:  טוב מאוד עשיתם

מירב בן ארי:  אתם מוזמנים לבטל לפחות עוד ארבעה-חמישה משרדים שאין להם שום היתכנות בתקופה הזאת

מירב בן ארי:  ידענו מההתחלה שהמשרד מיותר, ידענו שהוא לא עשה כלום, ועכשיו כל עם ישראל יודע

מירב בן ארי:       אני ממליצה לחברי הכנסת החרוצים מהקואליציה להתחיל להכין רשימה של כל המשרדים המיותרים ולהעביר את הכסף למפונים מאשקלון, משדרות, מתושבי העוטף, שזקוקים נואשות לכסף שלכם, ולא לכסף של התורמים

מירב בן ארי:  ברכות – סוף-סוף הממשלה עושה משהו טוב אחד היום: לבטל את המשרד המיותר הזה

ישראל אייכלר: חברת הכנסת מרב מיכאלי – איננה; חבר הכנסת חמד עמאר – איננו; חברת הכנסת סלימאן – איננה; חבר הכנסת עמית הלוי – איננו; חבר הכנסת איימן עודה – איננו; חבר הכנסת טיבי – איננו; חבר הכנסת טאהא – איננו

ישראל אייכלר:  חבר הכנסת קריב, בבקשה

גלעד קריב: אדוני היושב-ראש, כנסת נכבדה, באופן שאולי יפתיע חלק מן הנוכחים אני מתכוון להצביע נגד הודעת הממשלה על ביטול משרד ההסברה

גלעד קריב:  ולמה? כי יש פתגם שאומר "למי מראים חצי עבודה?" ואנחנו מסרבים להיות החמורים שלכם

גלעד קריב:  את משרד ההסברה אתם סוגרים? תאמרו, מה עם המשרד לפיתוח הנגב והגליל והחוסן הלאומי ומשרד ההתיישבות והמשימות הלאומיות ומשרד המורשת ומשרד ירושלים ומסורת ישראל ומשרד המודיעין? והמשרד שלך, השר המקשר? שר נוסף במשרד המשפטים, הרי אתם לא עושים כלום במשרד המשפטים, והשר לפיתוח אזורי

גלעד קריב:  בבסיס התקציב מדובר במאות מיליוני שקלים, אבל כשמסתכלים בהסכמים הקואליציוניים שלכם, מדובר על מיליארדי שקלים

גלעד קריב:  אז אתם תביאו לנו את משרד ההסברה?      תתחילו לעבוד בשביל הציבור, שנמצא בחרדה, שנמצא בתחושת נטישה

גלעד קריב:  גלית דיסטל נעלבה מראש הממשלה והתפטרה, אז אתם סוגרים את המשרד הזה? 38 שרים יש בממשלה הזאת, מתוכם 33 שרים במפלגות הקואליציה המקורית

גלעד קריב:  איך אתם לא מתביישים? ואת זה אתם מביאים?     ביטול משרד ההסברה עם 26 מיליון שקלים תקציב

גלעד קריב:  תודה שהעברתם את התקציב שלו למינהלת לשיקום עזה

גלעד קריב:  ומה עם 15 מיליארד ש"ח של כספים קואליציוניים, שרובם המוחלט הוא למגזרים ולצרכים סקטוריאליים? את זה אתם לא חושבים להעביר לשיקום עוטף עזה ולשיקום הכלכלה הישראלית?     ואם כבר מדברים על הסברה, בואו נדבר על ההסברה: שמונה חודשים נתניהו לא מינה מנהל וראש למערך ההסברה הלאומי, הוא לא מצא את הפוליטיקאי החנפן למשימה, אז הוא לא מינה

גלעד קריב:  אולי מישהי או מישהו לא אישרו לו את המינוי

גלעד קריב:  וגם עכשיו, אחרי שגלית דיסטל אטבריאן התפטרה, מי בדיוק מנהל את ההסברה הממשלתית במציאות הקשה הזאת? השר שיקלי ואולי משרד החוץ ואולי מערך ההסברה הממשלתי

גלעד קריב:       אנחנו לא מוכנים לשתוק, יש לנו תפקיד כאופוזיציה, ואל מול חדלון האישים שלכם וחוסר התפקוד שלכם אנחנו נממש את חובתנו כחברי אופוזיציה, נגבה אתכם במה שראוי לגבות, אבל נייסר אתכם בשוטים ובעקרבים על ההזנחה הפושעת שלכם את אזרחי ישראל

גלעד קריב:  תתביישו לכם

גלעד קריב:       השר אמסלם, אתה היית אמור לעלות לכאן ולהודיע שאתה מתפטר בעת הזאת, שר נוסף במשרד המשפטים שלא מתפקד

גלעד קריב:  תודה

אמיר אוחנה: תודה רבה

אמיר אוחנה:  חבר הכנסת יאסר חוג'יראת – אינו נוכח; חבר הכנסת יוסף טייב – מוותר; חבר הכנסת ואליד אלהואשלה – אינו נוכח

אמיר אוחנה:  חבר הכנסת משה אבוטבול, בבקשה

אמיר אוחנה:  עד שלוש דקות לרשותו של אדוני, בבקשה

משה אבוטבול: כבוד היושב-ראש, כנסת נכבדה, בימים אלו, כאשר כל המדינה כולה נמצאת לצערנו במלחמה על הקיום של העם היהודי שלנו לאחר הטבח הנורא, כל העולם כולו ראה את זה ורואה מה נמצא מולנו, מי אותם האנשים שאנו נמצאים מולם ומתמודדים איתם במשך עשרות שנים

משה אבוטבול:  וכל העולם גם מגבה אותם

משה אבוטבול:  נותנים גיבוי מלא לממשלה שעושה צעדים מתוך אחדות ואחריות, דבר שנדרש ביותר במהלך כל השנה, אבל קל וחומר בעיתות חירום, בימים כאלה שבהם נדרשים לכמה שיותר אחדות בעם היהודי – אחדות ישראלית, אחדות יהודית – רק על ידי זה אנחנו נוכל לשרוד מול כל האויבים צמאי הדם, ומאידך גם להכות באגרוף ברזל את כל הטרור והחמאס

משה אבוטבול:      בין כלל המגזרים שאנו עושים כל מאמץ לחזק אותם, להשיב לשגרה את העשייה היום-יומית שלהם שם, הם אותם החקלאים היקרים, שלצערנו בגין הטרור הופסקה כל הפעילות שלהם, ואלפי עובדים זרים שבו לארצם והותירו את השדות, את היבולים, את עצי הפרי ללא מענה

משה אבוטבול:  החקלאים נואקים וזועקים לידיים עובדות ועוזרות, כדי שיוכלו לספק לנו, שלנו יהיו במדפים אותם פירות וירקות ושאר התנובה הנדרשת

משה אבוטבול:  לכן אני שמח שאכן הממשלה, ובעיקר השר שלנו, שר החקלאות מר אבי דיכטר, וצוות המשרד הבכיר פועלים רבות להבאת עובדים זרים מכל העולם כדי להשלים את החסר, להביא בכך סיוע לחקלאים היקרים

משה אבוטבול:  אבל ייקח בפועל עוד קצת זמן עד שזה יקרה

משה אבוטבול:       וכאן אני יוצא בקריאה: את אחיי אני מבקש, אני מבקש מכלל אזרחי המדינה היקרים שלנו לסייע לנו, כדברי דבורה הנביאה: "המתנדבים בעם ברכו ה'"

משה אבוטבול:  חשוב לנו לתת כתף לעניין

משה אבוטבול:  צעירים או מבוגרים המעוניינים לסייע בהתנדבות לחקלאים היקרים, מוזמנים ליצור איתנו קשר, להשתלב בעבודות הקטיף, בשאר התחומים הנדרשים לחקלאים היקרים שלנו

משה אבוטבול:  במשרד החקלאות יש חמ"ל עם עשרות תחומים שבהם אנחנו מסייעים לחקלאים היקרים

משה אבוטבול:  אבל הדבר הנדרש ביותר כעת לחקלאים הן ידיים עובדות ומסייעות, הן על ידי מתנדבים והן על ידי פישוט הליכים להשבת עוד ועוד עובדים זרים מכל העולם לבוא למשימה החשובה הזו

משה אבוטבול:      בסיום דבריי, אנו, כמו כל העם כולו, מחזקים את חיילינו היקרים, העומדים יום ולילה על משמר ארצנו

משה אבוטבול:  מכאן אנו שולחים גם את תנחומינו לכל המשפחות היקרות

משה אבוטבול:  גם היינו אצל עשרות מהן בביקורי תנחומים; שולחים רפואה שלמה לפצועים – שגם ביקרנו אותם בבתי החולים

משה אבוטבול:  אחרונים חביבים, שאנחנו מקווים כבר לראותם איתנו יחד, אותם שבויים הנתונים בשביה

משה אבוטבול:  כולנו, כל העם, מתפללים עליכם שתחזרו מהר לבית, לילדים, למשפחה

משה אבוטבול:  אני בטוח, בעזרת השם, שראש הממשלה, השרים וכולם – כל החברים כולם – נעשה את הכול כדי שתחזרו בהקדם לבית ולילדים

משה אבוטבול:  תודה רבה

אמיר אוחנה: אמן ואמן

אמיר אוחנה:  חברת הכנסת טלי גוטליב – מעוניינת? מוותרת; חבר הכנסת עודד פורר – מוותר

אמיר אוחנה:  חבר הכנסת יבגני סובה, בבקשה, אחרון הדוברים

אמיר אוחנה:  לאחר מכן נעבור להצבעה, אלא אם כן השר אמסלם ירצה לסכם

יבגני סובה: אדוני היושב-ראש, חבריי חברי הכנסת, לא מעט אנשים שצופים בנו כרגע יכולים לשאול את עצמם כיצד זה ייתכן שבימים הנוראיים האלה אנחנו כאן בכנסת מתעסקים בסגירת משרד כזה או אחר

יבגני סובה:  אבל מה לעשות? זה תפקידה של הכנסת, והממשלה כרגע מציעה משהו שבעיניי הוא הדבר הנכון

יבגני סובה:  אני חושב שלא צריך תקציב של 28 מיליון שקלים בשביל להגיד לעולם כולו שהחמאס הם נאצים, הנאצים של ימינו, בשביל להגיד שהנאצים רצחו למעלה מ-1,400 אזרחים ישראלים

יבגני סובה:  אפשר לעשות את זה גם בלי תקציב; אפשר לעשות את זה חינם; אפשר לעשות את זה באמצעות משרד החוץ

יבגני סובה:  בעיניי משרד החוץ צריך לעשות את כל עבודת ההסברה של מדינת ישראל

יבגני סובה:       אדוני היושב-ראש, אני בכנסת כמעט ארבע וחצי שנים

יבגני סובה:  אחד הדברים הראשונים שעשיתי כאן בכנסת – הקמתי שדולה להנצחת הגבורה היהודית במלחמת העולם השנייה

יבגני סובה:  סיפרתי את זה כמה פעמים מעל הדוכן הזה

יבגני סובה:  אני גם נכד לקצין מהצבא האדום שלחם נגד הנאצים

יבגני סובה:  אנחנו כאן, בכל חודש מאי, מציינים את יום הניצחון על גרמניה הנאצית כאן בכנסת הזאת

יבגני סובה:  בזמנו, ב-2017, קידמנו את החוק

יבגני סובה:  אחד מיוזמי החוק יושב כאן, חברי עודד פורר

יבגני סובה:  מעולם לא חשבתי שאני אגיד את המשפט הזה, שאנחנו נצטרך לזכור גם את הגבורה של החיילים שלנו, של תושבי עוטף עזה, שנלחמו נגד הנאצים ב-7 באוקטובר

יבגני סובה:  יש לי צמרמורת כשאני אומר את זה - - -     

אמיר אוחנה: אם אתה מרשה לי, גם האזרחים וגם השוטרים

יבגני סובה: שוטרים, חיילים, אזרחים – הם אלו שנלחמו נגד הנאצים שבאו לתקוף את העם היהודי ב-7 באוקטובר

יבגני סובה:  אני חשבתי שתפקיד השדולה שהקמנו, יחד עם חבריי, הוא לזכור את הסבים והסבתות שלנו שהביסו את הנאצים בחודש מאי 1945, ובזה נגמר הסיפור

יבגני סובה:  מסתבר שלא נגמר הסיפור

יבגני סובה:  מסתבר שהנאצים עדיין קיימים, ותפקידנו הוא להיכנס לשם ולהביס אותם, בשביל שלא יהיה איום על מדינת ישראל

יבגני סובה:  אני חושב שזה מה שאנחנו צריכים להגיד לעולם כולו

יבגני סובה:  זאת ההסברה הכי טובה

יבגני סובה:  זה מה שאנחנו צריכים להגיד

יבגני סובה:      בדקות שאנחנו מדברים, ממש בדקות האלה, הטיל של החמאס או של הג'יהאד האסלאמי – אני כבר לא יודע מי – פוגע במוזיאון משואה לתקומה ביד מרדכי

יבגני סובה:  אין דבר סמלי מזה

יבגני סובה:  לכן, זו המלחמה שלנו; של הימים שלנו, נגד הנאצים של ימינו

יבגני סובה:       אני רוצה לסיים בציטוט אחד של סופר ומבקר ספרות אמריקני, ג'ורג' שטיינר

יבגני סובה:  פעם הוא אמר על הגרמנים שלא עצרו את המכונה של הנאציזם בשנות הארבעים

יבגני סובה:  הוא אמר ככה: היום אנחנו יודעים שיש אנשים שיכולים בערב לפני השינה לקרוא את גתה, או כל סופר גרמני, לשמוע מוזיקה קלאסית של שוברט, ולמוחרת בבוקר ללכת לעבודה באושוויץ

יבגני סובה:  אין משפט חזק מזה

יבגני סובה:       אנחנו חשבנו שאפשר לנהל שיח עם האנשים האלה; שאפשר לתת להם פרנסה; שאפשר לקבל אותם בבית שלנו; שאפשר להכניס אותם לשדות של החקלאים בעוטף עזה; שאפשר להביא אותם לבתי החולים שלנו; שאפשר לשלוח להם עפיפונים ולהגיד שאנחנו רוצים שלום

יבגני סובה:  בסופו של דבר, היום אנחנו מגלים שאנשים שעבדו – עבדו – אצלנו העבירו מידע לחמאס

יבגני סובה:  מחבלי החמאס האלה, הנאצים האלה, נכנסו וידעו בדיוק איפה נמצאות כיתות הכוננות, נשקיות, איפה נמצאים אנשים, איפה המיגונים

יבגני סובה:  זה דבר בלתי נתפס

יבגני סובה:      אני לא יודע איך נמשיך מכאן

יבגני סובה:  אני לא יודע, אדוני היושב-ראש

יבגני סובה:  אני רק יודע שכרגע המטרה היחידה והעליונה היא פשוט להביס את הצורר הנאצי שנמצא ברצועת עזה, ובו אנחנו חייבים להילחם – יחד בלי שום הסתייגות

יבגני סובה:  ואני מאמין שעם ישראל, כולנו יחד, ננצח ונביס את הנאצים של ימינו

יבגני סובה:  תודה רבה

אמיר אוחנה: אמן ואמן

אמיר אוחנה:  תודה לחבר הכנסת סובה

אמיר אוחנה:  חברי הכנסת, נעבור כעת להצבעה על החלטת הממשלה בהתאם לסעיף 31ג לחוק-יסוד: הממשלה לבטל את משרד ההסברה

אמיר אוחנה:  ההצבעה תהיה אלקטרונית

אמיר אוחנה:  אנא, שבו במקומותיכם

אמיר אוחנה:  הצבעה כעת

אמיר אוחנה: בעד הודעת הממשלה – 15 

אמיר אוחנה: נמנעים – אין 

אמיר אוחנה: 15 בעד, אין מתנגדים, אין נמנעים

אמיר אוחנה:  אני קובע כי החלטת הממשלה בהתאם לסעיף 31ג לחוק-יסוד: הממשלה לבטל את משרד ההסברה התקבלה

אמיר אוחנה:  אני מוסיף לפרוטוקול את חבר הכנסת אייכלר – גם הוא בעד

אמיר אוחנה:  חבר הכנסת חמד עמאר הצביע בטעות ממקומה של חברת הכנסת יוליה מלינובסקי, אבל הצביע פעם, נכון?     

חמד עמאר: כן, כן, פעם אחת

אמיר אוחנה: פעם אחת

אמיר אוחנה:  מאה אחוז, נרשם לפרוטוקול

אמיר אוחנה:  סליחה, חבר הכנסת פינדרוס? מוסיף את קולו לפרוטוקול

אמיר אוחנה: חברי הכנסת, אנחנו עוברים לנושא הבא שעל סדר-היום: המלצת ועדת הכנסת בעניין בחירת סגנים ליושב-ראש הכנסת

אמיר אוחנה:  אני מזמין את יושב-ראש ועדת הכנסת, חבר הכנסת אופיר כץ, להציג את המלצת הוועדה

אמיר אוחנה:  בבקשה

): אדוני היושב-ראש, אדוני השר, חבריי חברי הכנסת, לפני הסגנים, יש לי עוד הודעה של חילופי אישים

):  אבקש להודיע על חילופי אישים בוועדות מטעם סיעת יש עתיד: בוועדה לפיקוח על הקרן לאזרחי ישראל, במקום חבר הכנסת ולדימיר בליאק יכהן חבר הכנסת ירון לוי; בוועדה המיוחדת לענייני צעירים, במקום חבר הכנסת נאור שירי יכהן חבר הכנסת ירון לוי

):       כמו כן, אבקש להודיע כי חבר הכנסת יואב סגלוביץ' יכהן כממלא מקום קבוע בוועדת החוץ והביטחון במקום הפנוי לסיעת יש עתיד

): ועדת הכנסת ממליצה, בהתאם לסעיף 2 לתקנון הכנסת, לבחור בחברי הכנסת הבאים כסגנים ליושב-ראש הכנסת: חבר הכנסת ניסים ואטורי, חבר הכנסת חנוך דב מלביצקי, חבר הכנסת מאיר כהן, חבר הכנסת משה טור פז, חברת הכנסת אורית פרקש הכהן, חבר הכנסת ארז מלול, חבר הכנסת משה רוט, חבר הכנסת משה סולומון וחבר הכנסת יבגני סובה

):  אבקש לקבל את ההצעה

):  תודה

אמיר אוחנה: תודה רבה

אמיר אוחנה:  נעבור כעת לדיון האישי

אמיר אוחנה:  חבר הכנסת גלעד קריב ביקש

אמיר אוחנה:  לאחר מכן נעבור להצבעה, רבותיי

קריאה: - - -     

אמיר אוחנה: גם חבר הכנסת פינדרוס מבקש, ולאחר מכן נעבור להצבעה

אמיר אוחנה:  בבקשה

אמיר אוחנה:  עד שלוש דקות

אמיר אוחנה:  בבקשה, אדוני

גלעד קריב: אדוני היושב-ראש, כנסת נכבדה, יישר כוח על הפיכתם של המינויים הזמניים למינויים קבועים והרחבת מעגל הסגנים של יושב-ראש הכנסת

גלעד קריב:  הייתי מקווה שאולי במסגרת האווירה הזו, של שבת אחים גם יחד, היינו אולי שומעים משר המשפטים שהוא מחליט למשל לכנס את הוועדה למינוי שופטים, ולו על מנת לקדם הליכי בחירה של שופטים לבתי משפט השלום ובתי המשפט המחוזיים

גלעד קריב:   נשאיר בצד את שאלת נשיא העליון ואת השופט הנוסף – אבל לפחות את אותם בתי משפט שיצטרכו יום אחרי המלחמה לטפל באין-ספור עניינים של אזרחים ושל עסקים

גלעד קריב:  אבל כנראה אווירת הממלכתיות לא כוללת את הצעד המתבקש הזה, וזה בסדר שמדינת ישראל נותרת ללא ועדה מתפקדת למינוי שופטים, בניגוד להוראות החוק

גלעד קריב:      אבל אדוני, האמת היא שבשתי הדקות שנותרו לי אני אבקש לדבר על דבר אחר, שגם הוא קשור בכמיהה המוצדקת של כולנו לממלכתיות, לאחריות, להורדת הלהבות והטונים

גלעד קריב:  אבל מה לעשות שבשעה שכולנו, חברי קואליציה ואופוזיציה, באמת מנסים רגע ללכת כמה צעדים אחורה, לכבד את אזרחי ישראל בניסיון קצת להרגיע את הלהבות, מסתבר שישנן מכונות רעל שלא מפסיקות לרגע

גלעד קריב:  ואנחנו איננו מוכנים להעלים את עיננו ממצב שבו עובדת לשכת ראש הממשלה, ראש לשכתה של אשת ראש הממשלה, מכנה אותנו "שמאלנים בוגדים", "יהודונים בוגדים", עכשיו, בימי המלחמה

גלעד קריב:  משתפת פוסטים שכולם רעל ותרעלה נגד מחצית מהעם

גלעד קריב:  זה לא אמור להיכלל במסגרת הממלכתיות? ואותה עובדת שנציבות שירות המדינה דורשת את פיטוריה, פתאום מנכ"ל משרד ראש הממשלה יוסי שלי, שבמועד אחר נדבר על מה קורה עם התפקוד שלו, לא עושה את הצעדים הנדרשים?     ומה נאמר על כך שפעיל הליכוד רמי בן יהודה, עכשיו, בימים האחרונים, קורא לעיתונאי אמנון אברמוביץ', שנושא את עיטור הרמטכ"ל ממלחמת יום הכיפורים, הוא קורא לו שרוף

גלעד קריב:  זה לא נכלל תחת הצורך קצת להרגיע את הלהבות? והתדרוכים הבלתי-פוסקים של סביבת ראש הממשלה נגד המפקדים הבכירים של צה"ל – זה לא במסגרת הניסיון להנמיך את הלהבות?      והגיע הזמן שתבינו שאנחנו מוכנים בהחלט להיות שותפים לניסיון הזה להרגיע את השיח הפוליטי בישראל, אבל אם ראש הממשלה וסביבתו הרעילה והרקובה חושבים שאנחנו נחריש בשעה שהם ממשיכים את מסע התעמולה והפצת הרעל, אז טעות גדולה בידם

גלעד קריב:  אנחנו נשתוק ונחריש מול הרבה מאוד דברים, מול מסע ההסתה והרעל שיוצא מסביבת ראש הממשלה, למול זה לא נשתוק

גלעד קריב:  תודה רבה

אמיר אוחנה: תודה

אמיר אוחנה:  חבר הכנסת פינדרוס, בבקשה

אמיר אוחנה:  לאחר מכן נעבור להצבעה

יצחק פינדרוס: אדוני היושב-ראש, חבריי חברי הכנסת, אדוני השר המקשר, אני ביקשתי לדבר בגלל הדיון הקודם, שהייתי המום

יצחק פינדרוס:  מהנאום האחרון לא התפלאתי, אבל מהנאום הקודם התפלאתי

יצחק פינדרוס:  עמדה פה חברת כנסת נכבדה מהאופוזיציה ודיברה כאילו כלום לא קרה, על נושא שלא רלוונטי – העימות בינה לשרת ההסברה הקודמת, היה קיים

יצחק פינדרוס:  מדינת ישראל עברה משהו ב-7 באוקטובר

יצחק פינדרוס:  ותאמינו לי, ואתם מכירים אותי, יש לי הרבה מה לומר ויש לכל אחד מאיתנו הרבה מה לומר

יצחק פינדרוס:  יש לממשלה מה לעשות ביקורת עצמית, יש גם לאלו שמחוץ לממשלה על מה לעשות ביקורת, אבל יבוא היום שנעשה את זה

יצחק פינדרוס:  עכשיו זה הזמן לבוא ולתקוף? היא התעמתה איתה בשבועיים האחרונים? אז אמרתי, הדובר האחרון, בסדר, אבל למה את הצטרפת לזה, מירב? למה? לאיזה צורך? בשביל שנצטרך לענות ולהסביר ולהגיד – האם צריך משרד הסברה? ברור שצריך משרד הסברה, וברור שיש נסיבות שגרמו לסגירת משרד ההסברה, וברור שצריך את הדבר הזה

יצחק פינדרוס:  אבל בשביל מה הדבר הזה? למי זה חסר? הרי לכולנו, ואני אומר, לכולנו יש מה לומר

יצחק פינדרוס:  לכולנו יש מה לומר על איך הגענו ל-7 באוקטובר

יצחק פינדרוס:  לכולנו יש מה להכות על חטא

יצחק פינדרוס:  לכולנו יש מה לבדוק

יצחק פינדרוס:  לכולנו יש מה לעשות

יצחק פינדרוס:  זה הזמן עכשיו לעשות את זה פה ולהעלות, כשהיושב-ראש פתח את הדיונים לצורך דיונים עבור המלחמה?      חבר'ה, תעצרו לפני שיהיה מאוחר מדי

יצחק פינדרוס:  תודה רבה

אמיר אוחנה: תודה

אמיר אוחנה:  חבר הכנסת כץ מעוניין לסכם או שנעבור להצבעה? נעבור להצבעה

אמיר אוחנה:       אנחנו מצביעים, אם כן, על המלצת ועדת הכנסת בעניין בחירת סגנים ליושב-ראש הכנסת, ההצבעה תהיה אלקטרונית

אמיר אוחנה:  אנא שבו במקומותיכם

אמיר אוחנה:  הצבעה כעת

אמיר אוחנה: בעד הצעת ועדת הכנסת – 22 

אמיר אוחנה: נמנעים – אין  

אמיר אוחנה: 22 בעד, אין מתנגדים, אין נמנעים

אמיר אוחנה:  אני קובע כי המלצת ועדת הכנסת בעניין בחירת סגנים ליושב-ראש הכנסת התקבלה

אמיר אוחנה:  בהצלחה לסגנים

אמיר אוחנה: [הצעת חוק פ/4030/25; נספחות

אמיר אוחנה: ] 

אמיר אוחנה: חברי הכנסת, נעבור לנושא הבא על סדר היום: הצעת חוק התגמולים לבני משפחה של נעדרים, חטופים או שבויים, התשפ"ד–2023, של חבר הכנסת ישראל אייכלר וקבוצת חברי הכנסת, בקריאה הטרומית

אמיר אוחנה:  בבקשה, חבר הכנסת אייכלר

ישראל אייכלר: כבוד היושב-ראש, כבוד השר, כבוד חברי הכנסת, כל עם ישראל נמצא במצב של אבל ושל חרדה בעקבות המלחמה הנוראה והאכזריות הנוראה שהתגלתה בשמחת תורה תשפ"ד, 7 באוקטובר 2023, בפלישה של המון מעזה, המון אנשים, אנשים שהפכו לחיות אדם וביצעו דברים שהדעת אינה סובלת

ישראל אייכלר:  אני שומע סיפורים שקשה להאמין, ואני לא רוצה להרחיב ולדבר על זה, כי אמרתי כבר, גם בוועדה, ועדת העבודה והרווחה, שהנביא ישעיהו אומר, קראנו את זה בפרשת השבוע: "ברגע קטֹן עזבתיך וברחמים גדֹלים אקבצך", בשצף קצף הסתרתי פני מכם וברחמים גדולים אקבצך

ישראל אייכלר:  ולכן התפקיד שלנו עכשיו זה איך לרפא את הפצעים, איך לעזור לאנשים שנפגעו בכל התחומים, כבר יש לנו גם פניות לגבי אנשים שאיבדו את פרנסתם, לגבי הרבה הרבה בעיות

ישראל אייכלר:  אבל הראש והראשונים שעומדים בראש דאגתנו הם המשפחות של הנעדרים והחטופים והשבויים, שהקדוש ברוך הוא יוציא אותם במהרה, "אחינו כל בית ישראל הנתונים בצרה ובשביה - - - המקום ירחם עליהם ויוציאם מצרה לרווחה ומאפלה לאורה ומשעבוד לגאולה, השתא בעגלא ובזמן קריב", ונאמר אמן

אמיר אוחנה: אמן

ישראל אייכלר: אחד הדברים הנפלאים שהתגלו בחוק הזה, אדוני היושב-ראש, זה ש-83 חברי כנסת חתמו על חוק אחד

ישראל אייכלר:  זאת התשובה ההולמת לכל האויבים שחשבו שעם ישראל כבר מפולג, כבר אפשר לרסק אותו, אפשר לפלג אותו, אפשר לנצח אותו

ישראל אייכלר:  החוק הזה בא ואומר: לא ולא

ישראל אייכלר:  אנחנו נעמוד לימין המשפחות של הנעדרים והחטופים והשבויים עד האחרון שבהם, בלי הבדל של אף אחד

ישראל אייכלר:  כולם יזכו לסיועה של המדינה בכל התחומים

ישראל אייכלר:  כי במלחמת חרבות ברזל, זו לא רק מלחמה רגילה, אלא הייתה מתקפת טרור רצחנית מרצועת עזה, כמו שאמרתי, שהחלה בבוקר חג שמיני עצרת, אני אומר את התאריך לצורך הפרוטוקול, ביום כ"ב בתשרי התשפ"ד, 7 באוקטובר 2023, נרצחו, קיפחו חייהם מאות אזרחים וחיילי צה"ל, ונפצעו אלפי בני אדם, ומאות בני אדם נחטפו לרצועות עזה

ישראל אייכלר:  אני אומר את זה ואני לא מאמין מה אני אומר

ישראל אייכלר:  ויש מאות נעדרים

ישראל אייכלר:       החקיקה בישראל מעניקה תגמולים והטבות שונות לבני משפחה של מי שמתו בפגיעת איבה או של חיילי צה"ל ואנשי כוחות הביטחון שנספו בשירותם

ישראל אייכלר:  גם למי שנגרמה נכות בנסיבות אלה יש חוקים, וברוך ה', מדינת ישראל מעניקה לכולם עזרה וסיוע

ישראל אייכלר:  ואולם ההסדרה לגבי נעדרים, חטופים ושבויים חסרה בחוק

ישראל אייכלר:  סעיפים 3 ו-19 לחוק משפחות חיילים שנספו במערכה (תגמולים ושיקום), התש"י–1950, חוק משפחות החיילים, מאפשרים בנסיבות מסוימות להכיר בחייל נעדר כנספה כל עוד לא הוכח אחרת, וזה מזכה את בני המשפחה בתשלומים, בחוק מימון הוצאות למשפחות שבויים ונעדרים

ישראל אייכלר:  החוק מ-2008 מסמיך ועדה לאשר בקשות של בני משפחה של שבויים ונעדרים – תמיד דובר בכמה אנשים בודדים – למימון הוצאות לשם קידום המאמצים לשחרורם או לאיתורם, אבל אין בחקיקה בישראל הוראות שמזכות בתגמול או בהטבות בני משפחה של שבויים או חטופים או בני משפחה של נעדרים אזרחיים

ישראל אייכלר:       החוק הזה בא להשלים את החסר, לסייע לבני המשפחות של השבויים החטופים והנעדרים הרבים מהאירועים האמורים, ולהקל מעט מזעיר מסבלם

ישראל אייכלר:  מוצע בחוק הזה לקבוע כי בני משפחה של נעדר, חטוף או שבוי יהיו זכאים לזכויות הניתנות לבני משפחה של אזרחים לפי חוק התגמולים לנפגעי פעולות איבה מ-1970 (להלן: חוק נפגעי איבה), או לבני משפחה של חיילים ואנשי כוחות הביטחון לפי חוק משפחות חיילים, בכפוף לסמכות שר הביטחון לקבוע, באישור ועדת העבודה והרווחה של הכנסת, כי הוראות אותם חוקים יחולו עליהם בהתאמות או בשינויים שיקבע

ישראל אייכלר:  וכן מוצע להבהיר כי גם הוועדות למתן סיוע לפנים משורת הדין – מה שנקרא ועדות חריגים – הפועלות מכוח החוקים האמורים, יהיו מוסמכות לפעול ולהעניק זכויות לבני המשפחות לפנים משורת הדין

ישראל אייכלר:      בעזרת השם, עם איתורו של נעדר, ולעניין חטוף או שבוי, עם שחרורו – במהרה בימינו - -      

אמיר אוחנה: אמן

ישראל אייכלר: - - תחדל זכאות בני המשפחה מכוח החוק המוצע, אך לא תיפגע זכותו של הנעדר, החטוף או השבוי עצמו לתגמולים המגיעים לנכה לפי חוק הנכים (תגמולים ושיקום), מ-1959, או לפי חוק נפגעי איבה בעד כל התקופה, ואם יתברר, חלילה, כי נספה, לא ייפגעו זכויות בני המשפחה מאותו מועד לפי חוק משפחות חיילים או לפי חוק נפגעי איבה, ויראו תשלומים ששולמו לפי החוק המוצע, כאילו שולמו על חשבון סכומים המגיעים לפי החוקים האמורים

ישראל אייכלר:       מוצע גם לקבוע כי לא תחול הוראת סעיף 19 לחוק משפחות חיילים, שקובעת כי אם יתברר כי חייל נעדר הוא בחיים יופסקו התגמולים וההטבות לבני משפחתו, כדי לאפשר לבני המשפחה לקבל את הזכויות לפי החוק המוצע עד לחזרת החייל לחיק משפחתו

ישראל אייכלר:  נוסף על כך, מוצע לתקן את חוק התשלומים לפדויי שבי, מ-2005, המזכה פדויי שבי מקרב חיילי צה"ל וכוחות הביטחון בתשלומים חודשיים, כך שיחול גם על חטופים אזרחים, שנפגעו בפגיעת איבה

ישראל אייכלר:  מוצע לקבוע כי חוק זה יחול גם על מי שנעדר, נחטף או נפל בשבי לפני יום תחילת החוק המוצע, ואולם לא ישולמו תשלומים לפיו, בעד תקופה שקדמה ליום כ"ב בתשרי התשפ"ד, 7 באוקטובר 2023

ישראל אייכלר:      מוריי ורבותיי חברי הכנסת, החוק מוגש לפניכם וגם האזרחים יכולים לקרוא אותו

ישראל אייכלר:  כמו שאמרתי, הכי מרשימה היא רשימת המגישים – זה דבר חשוב מאוד

ישראל אייכלר:  אני רוצה להודות מכאן קודם כול ליושב-ראש הקואליציה, שותפי והדוחף הראשי אופיר כץ, שדוחף, ויושב-ראש הכנסת בכבודו ובעצמו שרוצה בחוק הזה ודוחף את החוק הזה ומאפשר את קידום החוק הזה

ישראל אייכלר:  אני מצפה גם מהממשלה – אני יודע שהממשלה עכשיו עסוקה במלחמה, ויש לה משימות קשות מאוד, ולכן חברי הכנסת, נציגי הציבור, נעזור לכם לקדם את החוק

ישראל אייכלר:  אני קורא לשיתוף פעולה של כל הגורמים במשרדי הממשלה, שיבינו את גודל השעה ואת גודל המצווה

ישראל אייכלר:      אני רוצה לציין את כל האנשים שעסקו בניסוח החוק

ישראל אייכלר:  אני יכול להתכבד ולומר שאת ניסוח החוק עשו היועצות המשפטיות של ועדת העבודה והרווחה, ובראשן היועצת המשפטית של הכנסת, שמעבר לתפקידה כיועצת משפטית הכניסה את כל הלב ואת כל הנשמה לקידום החוק, לניסוח החוק, כך שזה יכלול את כולם

ישראל אייכלר:       אתמול גם אישרנו את ההסכם בין האוצר לביטוח הלאומי, שיאפשר לביטוח הלאומי להזרים את הכסף כבר היום – עוד לפני שהחוק יאושר – כדי שלא יישאר כמו שקראתי לזה חוסם עורקים; שהאנשים המדממים ופצועים בנפשם וברוחם, יוכלו כבר לקבל סיוע, אבל היועצת המשפטית של הכנסת אמרה ובצדק שזה חייב לעבור בחקיקה מסודרת, כדי שאף אחד לא יהיה תלוי באיזו הסכמה של איזה פקיד או איזושהי לקונה

ישראל אייכלר:  שהכול יהיה שלם ומושלם

ישראל אייכלר:  החוק הזה יעבור בעזרת השם לוועדת העבודה והרווחה להכנה לקריאה ראשונה, וכל הדברים שצריך עוד לתקן יתוקנו

ישראל אייכלר:  אבקש את אמון הכנסת בהצעת החוק

ישראל אייכלר:  תודה רבה

אמיר אוחנה: אני מודה לחברי הכנסת אייכלר ומזמין את השר המקשר

אמיר אוחנה:  אין צורך

אמיר אוחנה:  רק מה עמדת הממשלה? הממשלה תומכת? הממשלה תומכת

אמיר אוחנה:  מאה אחוז, נרשם בפרוטוקול

אמיר אוחנה:       אנחנו עוברים להצבעה על הצעת חוק התגמולים לבני משפחה של נעדרים, חטופים או שבויים, התשפ"ד–2023

אמיר אוחנה:  לאט-לאט, חבר הכנסת אייכלר, נאפשר לכל חברי הכנסת להגיע למקומותיהם

אמיר אוחנה:       ההצעה היא כמובן – אנחנו מצביעים כרגע על הקריאה הטרומית

אמיר אוחנה:  ההצבעה תהיה אלקטרונית

אמיר אוחנה:  אם כולם ישובים, נעבור כעת להצבעה

אמיר אוחנה:  בבקשה

אמיר אוחנה: בעד ההצעה להעביר את הצעת החוק לוועדה – 18 

אמיר אוחנה: נמנעים – אין  

אמיר אוחנה: 18 בעד, ח"י בעד

אמיר אוחנה:  אין מתנגדים, אין נמנעים

אמיר אוחנה:  אני קובע כי הצעת חוק התגמולים לבני משפחה של נעדרים, חטופים או שבויים, התשפ"ד–2023, של חבר הכנסת ישראל אייכלר וקבוצת חברי כנסת, אושרה בקריאה הטרומית ותעבור לוועדת העבודה והרווחה להכנתה לקריאה הראשונה

אמיר אוחנה:  אני מוסיף לפרוטוקול את חברת הכנסת פרקש הכהן – בעד

אמיר אוחנה:      חברי הכנסת, תם סדר-היום

אמיר אוחנה:  הישיבה הבאה תתקיים ביום שלישי ט' בחשוון התשפ"ד, 24 באוקטובר 2023, בשעה 16:00

אמיר אוחנה:  ישיבה זו נעולה